text:
έκανε λόγο ο υπουργός
 Εργασίας, Γιάννης Βρούτσης.Ο σκοπός του προγράμματος, όπως εξήγησε, που ξεκινά
 το πρώτο δεκαήμερο του Σεπτεμβρίου, είναι διπλός και στοχεύει αφενός, να
 προωθηθεί η βελτίωση της οικονομικής κατάστασης των ανέργων και η
 αποτελεσματική στήριξη των ανέργων, με προτεραιότητα στους άνεργους που
 διαβιούν σε οικογένειες χωρίς κανέναν εργαζόμενο. Αφετέρου, να προωθηθεί η
 κάλυψη κοινωνικών αναγκών και παράλληλα να βελτιωθούν και να αναβαθμιστούν οι
 παρεχόμενες υπηρεσίες προς τους πολίτες.
 «Πρόκειται για μεγάλο και καινοτόμο πρόγραμμα, προϊόν του συντονισμού και της
 συνεργασίας πολλών υπουργείων, προκειμένου με εντατική προσπάθεια να
 παρακάμψουμε γραφειοκρατικά εμπόδια, χρηματοδοτικές δυσκολίες και κοινοτικές
 επιφυλάξεις», συνέχισε ο υπουργός Εργασίας και πρόσθεσε ότι «το πρόγραμμα, αν
 και δεν αποτελεί τη λύση για το πρόβλημα της ανεργίας, θα δώσει ανάσα στους
 άνεργους συμπολίτες μας και τα νοικοκυριά που έχουν πληγεί περισσότερο από το
 σφοδρό κύμα της ύφεσης και της ανεργίας».
 Τόνισε, παράλληλα, ότι «θα συνεχίσουμε με ακόμη μεγαλύτερη ένταση, αξιοποιώντας
 κάθε δυνατό πόρο και κάθε δυνατότητα να προσφέρουμε ευκαιρίες επανένταξης στην
 «Οι άνεργοι θα ενταχθούν στο πρόγραμμα, σταδιακά, μέχρι το τέλος του χρόνου και
 σε πλαίσιο απόλυτης διαφάνειας, με την εποπτεία και τον έλεγχο του ΑΣΕΠ, θα
 απασχοληθούν σε θέσεις κοινωφελούς εργασίας στους Δήμους και τις Περιφέρειες
 της χώρας, σε νοσοκομεία, σχολεία, δικαστικές υπηρεσίες και τα ΚΕΠ. Έτσι, το
 πρόγραμμα και οι σημαντικοί πόροι που θα διατεθούν για αυτό θα "πιάσουν
 τόπο". Θα υποστηρίξουν αποτελεσματικά τους ανέργους και, παράλληλα, θα
 ενισχύσουν την ποιότητα και θα διευρύνουν το εύρος παροχής κοινωνικών υπηρεσιών
 από τις δημόσιες υπηρεσίες και την τοπική αυτοδιοίκηση» κατέληξε ο υπουργός
 «Δεν κομπάζουμε για το πρόγραμμα, δίνουμε μια ανάσα στους συμπολίτες μας που
 έχουν ανάγκη» τόνισε ο υπουργός Ανάπτυξης, Κωστής Χατζηδάκης, σημειώνοντας
 ότι «στύψαμε το ΕΣΠΑ, για να εξασφαλίσουμε τη χρηματοδότηση».
 Ο υπουργός Ανάπτυξης δεσμεύτηκε, επίσης, ότι θα υπάρξουν και άλλες τέτοιες
 δράσεις στο πλαίσιο των επόμενων ΕΣΠΑ.
 «Μόνιμη έγνοια μας είναι η ανακούφιση των πιο ευαίσθητων κοινωνικών ομάδων.
 Αυτό το στόχο υπηρετεί και το πρόγραμμα κοινωφελούς εργασίας που μόλις
 ανακοινώσαμε» τόνισε, στη δήλωση του, ο υπουργός Εσωτερικών, Γιάννης
 Μιχελάκης που πρόσθεσε ότι το πρόγραμμα, εκτός από την στήριξη που παρέχει
 σε οικογένειες χωρίς εργαζόμενο, στηρίζει ταυτόχρονα κοινωφελείς δραστηριότητες
 «Δίνει μια βαθιά ανάσα σε 50.000 οικογένειες που δεν έχουν ούτε έναν
 εργαζόμενο. Στηρίζει ταυτόχρονα κοινωφελείς δραστηριότητες των Δήμων. Είναι
 ιδιαίτερα σημαντικό το γεγονός ότι πολλές από τις θέσεις αυτές θα καλυφθούν από
 τους Δήμους. Διότι η Τοπική Αυτοδιοίκηση είναι και θα παραμείνει προπύργιο της
 κοινωνικής πρόνοιας. Αυτή είναι η θέση της κυβέρνησης. Και το αποδεικνύουμε
 στην πράξη» κατέληξε ο κ. Μιχελάκης
 η σχετική κοινή υπουργική απόφαση εχει ως εξης:
 ΜΕΤΑΡΡΥΘΜΙΣΗΣ & ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ, ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ &
 ΠΡΟΝΟΙΑΣ, ΠΑΙΔΕΙΑΣ & ΘΡΗΣΚΕΥΜΑΤΩΝ ΘΕΜΑ: “ΠΡΟΩΘΗΣΗ ΤΗΣ ΑΠΑΣΧΟΛΗΣΗΣ ΜΕΣΩ ΠΡΟΓΡΑΜΜΑΤΩΝ ΚΟΙΝΩΦΕΛΟΥΣ
 ΧΑΡΑΚΤΗΡΑ”
 Το άρθρο 90 του «Κώδικα για την Κυβέρνηση και τα Κυβερνητικά
 όργανα» που κυρώθηκε με το άρθρο πρώτο του Π.Δ. 63/2005 (ΦΕΚ 98/Α), όπως
 Τον Ν. 3614/2007 (ΦΕΚ 267/Α) «Διαχείριση, έλεγχος και
 εφαρμογή αναπτυξιακών παρεμβάσεων για την προγραμματική περίοδο 2007−2013» και
 ιδίως τα άρθρα 5 παρ. 2 περ. δ και 10 παρ. 5 αυτού, όπως τροποποιήθηκαν με τον
 Ν. 3840/2010


text:
(ΦΕΚ 53/Α) «Αποκέντρωση, απλοποίηση και ενίσχυση της
 αποτελεσματικότητας των διαδικασιών του Εθνικού Στρατηγικού Πλαισίου Αναφοράς
 (ΕΣΠΑ) 2007 – 2013 και άλλες διατάξεις».
 Το Π.Δ. 178/2000 (ΦΕΚ 165/Α) «Οργανισμός του Υπουργείου
 Εθνικής Οικονομίας», όπως ισχύει.
 Το Π.Δ. 368/1989 (ΦΕΚ 163/Α) «Οργανισμός του Υπουργείου
 Εργασίας», όπως ισχύει.
 Το Π.Δ. 118/2013 (ΦΕΚ 152/Α/25-6-2013) για τη μετονομασία
 του Υπουργείου Ανάπτυξης, Ανταγωνιστικότητας, Υποδομών, Μεταφορών και Δικτύων
 σε Υπουργείο Ανάπτυξης και Ανταγωνιστικότητας.
 6.α. Το Π.Δ. 119/2013 (ΦΕΚ 153/Α/25-6-2013) «Διορισμός
 Αντιπροέδρου της Κυβέρνησης, Υπουργών, Αναπληρωτών Υπουργών και Υφυπουργών», με
 το οποίο διορίστηκε ο κος Κωνσταντίνος
 Χατζηδάκης του Ιωάννου στη θέση του Υπουργού Ανάπτυξης και
 6.β. Το Π.Δ. 113/2010 “Ανάληψη υποχρεώσεων από τους
 Διατάκτες” (Α’94)
 7.α. Την υπ. αρ οικ.2303(ΦΕΚ 1632/Β/02.07.2013) Απόφαση
 Ανάθεσης αρμοδιοτήτων στην Υφυπουργό Διοικητικής Μεταρρύθμισης και Ηλεκτρονικής
 Διακυβέρνησης, Παρασκευή Χριστοφιλοπούλου.
 7.β. Την υπ’ αριθμ. Υ48/9.7.2012 απόφαση του Πρωθυπουργού “Καθορισμός
 αρμοδιοτήτων του Αναπληρωτή Υπουργού Οικονομικών Χρήστου Σταϊκούρα” (ΦΕΚ
 2105/Β). Το Π.Δ. 475/1993 (ΦΕΚ 205/Α) «Σύσταση Γενικής Γραμματείας Απασχόλησης
 και Διαχείρισης Κοινοτικών Πόρων στο Υπουργείο Εργασίας», η οποία μετονομάσθηκε
 με το άρθρο 18 του Ν. 2224/1994 (ΦΕΚ 112/Α) σε Γενική Γραμματεία Διαχείρισης
 Κοινοτικών και Άλλων Πόρων και τροποποιήθηκε με το άρθρο 30 του Ν. 3762/2009
 (ΦΕΚ75/ Α), όπως ισχύει.
 Τον N. 3463/2006 (ΦΕΚ 114/Α) «Κύρωση του Κώδικα Δήμων και
 Κοινοτήτων», όπως εκάστοτε ισχύει.
 Τον Ν. 3852/2010 (ΦΕΚ 87/Α) «Νέα αρχιτεκτονική της
 αυτοδιοίκησης και της αποκεντρωμένης διοίκησης– Πρόγραμμα Καλλικράτης», όπως
 Τον Ν. 2190/1994 (ΦΕΚ 28/Α) «Σύσταση ανεξάρτητης αρχής για
 την επιλογή προσωπικού και ρύθμιση θεμάτων διοίκησης», όπως εκάστοτε ισχύει.
 Τον Κανονισμό (ΕΚ) 1081/2006 του Ευρωπαϊκού Κοινοβουλίου και
 του Συμβουλίου της 5ης Ιουλίου 2006 «για το Ευρωπαϊκό Κοινωνικό Ταμείο και την
 Τον Κανονισμό (ΕΚ) 1083/2006 του Συμβουλίου της 11ης Ιουλίου
 2006 περί καθορισμού γενικών διατάξεων για το Ευρωπαϊκό Ταμείο Περιφερειακής
 Τον Κανονισμό (ΕΚ) 1828/2006 της Επιτροπής της 8ης
 Δεκεμβρίου 2006 για τη θέσπιση κανόνων σχετικά με την Εφαρμογή του Κανονισμού
 (ΕΚ) αριθ. 1083/06 του Συμβουλίου περί καθορισμού γενικών διατάξεων για το
 ΕΤΠΑ, το ΕΚΤ και το Ταμείο Συνοχής και του Κανονισμού (ΕΚ) 1080/06 του
 Ευρωπαϊκού Κοινοβουλίου και του Συμβουλίου για το Ευρωπαϊκό Ταμείο
 Περιφερειακής Ανάπτυξης, όπως ισχύει.
 Την με αριθμό 7725/28.03.2007 απόφαση της Ευρωπαϊκής
 Επιτροπής περί έγκρισης του Εθνικού Στρατηγικού Πλαισίου Αναφοράς (Κωδικός CCI
 Την με αριθμό C/2007/5534−12.11.2007 απόφαση της Ευρωπαϊκής
 Επιτροπής για την έγκριση του Επιχειρησιακού Προγράμματος «Ανάπτυξη Ανθρώπινου
 Δυναμικού 2007−2013» του Υπουργείου Απασχόλησης και Κοινωνικής Προστασίας
 (Κωδικός CCI 2007GR05UPO001).
 Την με αριθμό 10/28.12.2010 απόφαση της Επιτροπής
 Παρακολούθησης του Επιχειρησιακού Προγράμματος «Ανάπτυξη Ανθρώπινου Δυναμικού»
 2007−2013 για την έγκριση της τροποποίησης του εν λόγω Επιχειρησιακού
 Την με αριθμό C/2007/5634−16.11.2007 απόφαση της Ευρωπαϊκής
 Επιτροπής για την έγκριση του Επιχειρησιακού Προγράμματος «Εκπαίδευση και Δια
 Βίου Μάθηση» (Κωδικός CCI 2007GR05UPO002), καθώς και τις αριθμ. E(2011)
 8228/18.11.2011 και αριθμ. C(2012) 9777/18.12.2012 Αποφάσεις για την
 τροποποίηση αυτής.
 Την με αριθμό C/2007/5528−9.11.2007 απόφαση της Ευρωπαϊκής
 Επιτροπής για την έγκριση του Επιχειρησιακού Προγράμματος «Διοικητική
 Μεταρρύθμιση» (Κωδικός CCI 2007GR05UPO003), καθώς και τις από 28-10-2011 και
 17-12-2012 Αποφάσεις της Επιτροπής για την τροποποίηση αυτής.
 Την με αριθμ. E(2007)/5339/26.10.07 Απόφαση της Ευρωπαϊκής
 Επιτροπής για την έγκριση του Επιχειρησιακού Προγράμματος «Ψηφιακή Σύγκλιση» (Κωδικός
 CCI 2007GR161PO002), καθώς και τις αριθμ. E(2011)

type: other


text:
6982/5.10.11 και αριθμ.
 C(2012) 9306/6.12.2012 Αποφάσεις για την τροποποίηση αυτής. Τον Ν. 2362/1995 (ΦΕΚ 247/Α) «Περί Δημοσίου Λογιστικού,
 ελέγχου των δαπανών του Κράτους και άλλες διατάξεις», όπως ισχύει.
 Το Ν.Δ. 356/74 (ΦΕΚ 90/Α) «Περί Κώδικος Εισπράξεως Δημοσίων
 Εσόδων», όπως ισχύει.
 Τον Ν. 2956/2001 (ΦΕΚ 258/Α) «Αναδιάρθρωση ΟΑΕΔ και άλλες
 διατάξεις», όπως ισχύει.
 Το άρθρο 29 του Ν.1262/82 (ΦΕΚ/Α/70/16.6.1982) «Παροχή
 τροποποίηση συναφών διατάξεων».
 Το άρθρο 18 του Ν. 3833/2010 (ΦΕΚ 40/Α) Προστασία της
 εθνικής οικονομίας − Επείγοντα μέτρα για την αντιμετώπιση της δημοσιονομικής
 Το Ν.4152/2013 (παρ. ΙΔ) «Επείγοντα μέτρα εφαρμογής των
 νόμων 4046/2012, 4093/2012 και 4127/2013».
 Την με αριθμό 36952/1275/08 (ΦΕΚ 986/Β) Κοινή απόφαση των
 Υπουργών Εσωτερικών, Οικονομίας και Οικονομικών και Απασχόλησης και Κοινωνικής
 Προστασίας για την Τροποποίηση της με αριθμό 107900/16.03.2001 όμοιας Απόφασης,
 ως ίσχυε, περί Σύστασης και Λειτουργίας Ειδικών Υπηρεσιών «Συντονισμού και
 Παρακολούθησης Δράσεων Ευρωπαϊκού Κοινωνικού Ταμείου» και «Εφαρμογής
 Συγχρηματοδοτούμενων Ενεργειών από το Ευρωπαϊκό Κοινωνικό Ταμείο», με σκοπό την
 αναδιάρθρωσή τους, σύμφωνα με τις διατάξεις του Ν. 3614/2007.
 Την με αριθμό 25253/2235/08 (ΦΕΚ 603/Β) κοινή απόφαση των
 Προστασίας για την τροποποίηση της με αριθμό 118267/14.12.2000 όμοιας απόφασης,
 ως ίσχυε, περί Σύστασης και Λειτουργίας Ειδικής Υπηρεσίας Διαχείρισης
 Επιχειρησιακού Προγράμματος «ΑΠΑΣΧΟΛΗΣΗ ΚΑΙ ΕΠΑΓΓΕΛΜΑΤΙΚΗ ΚΑΤΑΡΤΙΣΗ», με σκοπό
 την αναδιάρθρωσή της, σύμφωνα με τις διατάξεις του Ν. 3614/2007 η οποία
 μετονομάζεται σε Ειδική Υπηρεσία Διαχείρισης (Διαχειριστική Αρχή) του
 Επιχειρησιακού Προγράμματος «Ανάπτυξη Ανθρώπινου Δυναμικού».
 Την με αριθμό 3850/ΕΥΣ 523/08 (ΦΕΚ 333/Β) των Υπουργών Εσωτερικών
 και Οικονομίας και Οικονομικών για την Τροποποίηση (αναδιάρθρωση) της απόφασης σύστασης
 της Ειδικής Υπηρεσίας Συντονισμού της Εφαρμογής Επιχειρησιακών Προγραμμάτων
 σύμφωνα με το άρθρο 5 του ν. 3614/2007.
 Την με αριθμ. 14053/ΕΥΣ 1749 (ΦΕΚ 540/Β/27.03.2008)
 Υπουργική απόφαση του Υπουργού Οικονομίας και οικονομικών με θέμα «Υπουργική
 απόφαση συστήματος διαχείρισης», όπως τροποποιήθηκε και ισχύει.
 Το Εγχειρίδιο Διαδικασιών Διαχείρισης και Ελέγχου των
 Επιχειρησιακών Προγραμμάτων του ΕΣΠΑ.
 Το ισχύον θεσμικό και κανονιστικό πλαίσιο, εθνικό και
 κοινοτικό, που αναφέρεται στην υλοποίηση και διαχείριση προγραμμάτων.
 Την ισχύουσα φορολογική νομοθεσία και ιδίως το νομότυπο των
 φορολογικών στοιχείων και παραστατικών σύμφωνα με τον ΚΒΣ.
 Την ανάγκη καθορισμού Συστήματος Διαχείρισης, Αξιολόγησης,
 Παρακολούθησης και Ελέγχου – Διαδικασία Εφαρμογής της πράξης «ΠΡΟΩΘΗΣΗ ΤΗΣ
 ΑΠΑΣΧΟΛΗΣΗΣ ΜΕΣΩ ΠΡΟΓΡΑΜΜΑΤΩΝ ΚΟΙΝΩΦΕΛΟΥΣ ΧΑΡΑΚΤΗΡΑ», που συγχρηματοδοτούνται
 από πόρους του ΕΣΠΑ.
 Το γεγονός ότι από την παρούσα απόφαση προκαλείται σε βάρος
 του Π/Υ του ΟΑΕΔ συνολική δαπάνη μέχρι του ποσού των διακοσίων δέκα έξι
 εκατομμυρίων ευρώ (216.000.000 ευρώ), η οποία αναλύεται ως ακολούθως: ̈́
 172.800.000 €, για το έτος 2013 και
 43.200.000 €, για το έτος 2014.
 Η ανωτέρω προϋπολογιζόμενη δαπάνη θα καλυφθεί από το
 συγχρηματοδοτούμενο σκέλος του Προγράμματος Δημοσίων Επενδύσεων (ΠΔΕ) σύμφωνα
 με την κατωτέρω κατανομή:
 Α. Ποσό ύψους μέχρι εκατό εκατομμυρίων ευρώ (100.000.000€),
 (ΣΑΕ 034/8 του Υπουργείου Εργασίας, Κοινωνικής Ασφάλισης και Πρόνοιας) (ΕΚΤ)
 στο πλαίσιο του Επιχειρησιακού Προγράμματος “Διοικητική Μεταρρύθμιση 2007 – 2013”
 Β. Ποσό ύψους μέχρι τριάντα πέντε εκατομμυρίων ευρώ
 (35.000.000€), (ΣΑΕ 034/8 του Υπουργείου Εργασίας, Κοινωνικής Ασφάλισης και
 Πρόνοιας) (ΕΚΤ) στο πλαίσιο του Επιχειρησιακού Προγράμματος “Ανάπτυξη
 Ανθρώπινου Δυναμικού 2007 – 2013”
 Γ. Ποσό ύψους μέχρι σαράντα ενός εκατομμυρίων ευρώ
 (41.000.000€), (ΣΑΕ 245/8 του Υπουργείου Παιδείας και Θρησκευμάτων) (ΕΚΤ) στο
 πλαίσιο του Επιχειρησιακού Προγράμματος “Εκπαίδευση &


text:
Δια Βίου Μάθηση 2007
 – 2013”
 Δ. Ποσό ύψους μέχρι σαράντα εκατομμυρίων ευρώ (40.000.000€),
 στο πλαίσιο του Επιχειρησιακού Προγράμματος “Ψηφιακή Σύγκλιση 2007 – 2013”
 Πλαίσιο Ένταξης Η παρατεταμένη ύφεση στην οποία βρίσκεται η ελληνική
 οικονομία έχει επηρεάσει αρνητικά τα μεγέθη της απασχόλησης και της ανεργίας,
 τα οποία επιδεινώθηκαν με επιταχυνόμενο ρυθμό. Στο πλαίσιο αυτό και με βάση τις δεσμεύσεις της χώρας που
 προκύπτουν από το επικαιροποιημένο Μνημόνιο Οικονομικών και Χρηματοπιστωτικών
 Πολιτικών, καθώς και τα προβλεπόμενα στο Ν. 4152/2013 (ΦΕΚ107/Α/09-05-2013) για
 την κατάρτιση προγραμμάτων Κοινωφελούς Χαρακτήρα θα υλοποιηθεί Πράξη με τίτλο
 «ΠΡΟΩΘΗΣΗ ΤΗΣ ΑΠΑΣΧΟΛΗΣΗΣ ΜΕΣΩ ΠΡΟΓΡΑΜΜΑΤΩΝ ΚΟΙΝΩΦΕΛΟΥΣ ΧΑΡΑΚΤΗΡΑ». Η πράξη
 αυτή αποσκοπεί :
 1.1 Με την παρούσα Κ.Υ.Α ρυθμίζονται θέματα που αφορούν στο
 σύστημα διαχείρισης, παρακολούθησης, ελέγχου και αξιολόγησης πράξεων που αποσκοπούν
 στη δημιουργία θέσεων εργασίας κοινωφελούς χαρακτήρα, στο πλαίσιο της
 προγραμματικής περιόδου 2007 – 2013. Το παρόν Σύστημα εξειδικεύει τις
 διαδικασίες υλοποίησης της παραπάνω πράξης.
 1.2 Η Πράξη «ΠΡΟΩΘΗΣΗ ΤΗΣ ΑΠΑΣΧΟΛΗΣΗΣ ΜΕΣΩ ΠΡΟΓΡΑΜΜΑΤΩΝ
 ΚΟΙΝΩΦΕΛΟΥΣ ΧΑΡΑΚΤΗΡΑ» εντάσσεται στα Επιχειρησιακά Προγράμματα που συγχρηματοδοτούνται από το Ευρωπαϊκό Κοινωνικό Ταμείο (ΕΚΤ) και
 οι δράσεις τους υποστηρίζουν τις προτεραιότητες του άρθρου 3 του Κανονισμού
 (ΕΚ) 1081/2006 του Ευρωπαϊκού Κοινοβουλίου και του Συμβουλίου της 5ης Ιουλίου
 2006. Επίσης, είναι δυνατή η συγχρηματοδότηση της εν λόγω πράξης
 μέσω των Ε.Π του Ευρωπαϊκού Ταμείου Περιφερειακής Ανάπτυξης (Ε.Τ.Π.Α) με χρήση
 της ρήτρας ευελιξίας σύμφωνα με το άρθρο 34 του Κανονισμού 1083/2006.
 Άρθρο 2 Στόχος της πράξης –
 2.1 Η Πράξη έχει ως στόχο την άμεση αντιμετώπιση της
 ανεργίας πληθυσμιακών ομάδων, που πλήττονται εξ αιτίας της οικονομικής κρίσης και της μακράς ύφεσης που υφίσταται η
 ελληνική οικονομία, βάσει των στοιχείων της εγγεγραμμένης ανεργίας του
 Οργανισμού Απασχόλησης Εργατικού Δυναμικού. Αποβλέπει στην ενίσχυση της
 απασχόλησης των ανέργων, στην ένταξη / επανένταξη τους στην αγορά εργασίας και
 ταυτόχρονα στην αναβάθμιση των παρεχόμενων προς τους πολίτες υπηρεσιών μέσω
 προγραμμάτων κοινωφελούς χαρακτήρα. Ενδεικτικά τα
 προγράμματα αυτά, εντάσσονται στους
 ακόλουθους τομείς προτεραιότητας:
 Αναβάθμιση των υπηρεσιών που παρέχονται προς τους πολίτες
 από τους φορείς Τοπικής Αυτοδιοίκησης, όπως η αναβάθμιση και συντήρηση δημοτικών υποδομών, η αναβάθμιση της λειτουργίας των δημοτικών υπηρεσιών
 με έμφαση στην προώθηση της χρήσης τεχνολογιών πληροφορικής και επικοινωνίας
 (ΤΠΕ) κ.λ.π.
 Υποστήριξη και βελτίωση των υπηρεσιών της πρωτοβάθμιας και
 δευτεροβάθμιας εκπαίδευσης, της Ειδικής Αγωγής και Εκπαίδευσης, καθώς και η
 παροχή συμβουλευτικών υπηρεσιών σε μαθητές που οι οικογένειες τους δοκιμάζονται
 από την οικονομική κρίση.
 Βελτίωση των παρεχόμενων υπηρεσιών στον τομέα της υγείας
 (καθαριότητα υποδομών υγείας, εξυπηρέτηση κοινού, υποστήριξη λειτουργίας
 πληροφοριακού συστήματος και ψηφιακού εκσυγχρονισμού του συστήματος υγείας).
 Βελτίωση των παρεχόμενων υπηρεσιών σε φορείς του δημοσίου
 τομέα που έχουν καθημερινή και άμεση σχέση με την εξυπηρέτηση πολιτών (π.χ
 ασφαλιστικά ταμεία, κέντρα εξυπηρέτησης πολιτών, δικαστήρια κλπ).
 Δράσεις που αφορούν στην παροχή κοινωνικών υπηρεσιών και
 υπηρεσιών κοινής ωφέλειας της δημόσιας διοίκησης προς τους πολίτες που
 βρίσκονται σε ανάγκη, λόγω των συνεπειών της οικονομικής κρίσης.
 2.2 Αντικείμενο της πράξης είναι η δημιουργία απασχόλησης
 μέσω της πρόσληψης προσωπικού (εφεξής ωφελούμενοι/ες), για χρονικό διάστημα
 πέντε (5) μηνών σε Δήμους, Περιφέρειες, Διευθύνσεις πρωτοβάθμιας και
 δευτεροβάθμιας εκπαίδευσης και άλλες δημόσιες υπηρεσίες (Επιβλέποντες Φορείς)
 βάσει του Ν. 4152/2013 (ΦΕΚ 107/9-05-2013). Στο πλαίσιο αυτό περιλαμβάνονται
 και οι


text:
ενέργειες ορισμού των επιβλεπόντων φορέων και των θέσεων απασχόλησης ανά
 φορέα και ειδικότητα, η κατάταξη και η σύζευξη των ανέργων με τις θέσεις
 εργασίας των επιβλεπόντων φορέων.
 Σε ειδικά αιτιολογημένες περιπτώσεις που εμπίπτουν στον
 τομέα αρμοδιότητας του Υπουργείου Παιδείας και Θρησκευμάτων το χρονικό διάστημα
 απασχόλησης των ωφελουμένων δύναται να ανέλθει κατά ανώτατο όριο έως έξι (6)
 μήνες και δεκαπέντε (15) ημερολογιακές ημέρες. 2.3 Η πράξη υλοποιείται με τη μορφή επιχορήγησης προς το
 Δικαιούχο, σύμφωνα με τα παραδοτέα του έργου, όπως θα εξειδικεύονται στην
 3.1 Υπεύθυνοι φορείς για τη διαχείριση και
 παρακολούθηση της πράξης «ΠΡΟΩΘΗΣΗ ΤΗΣ ΑΠΑΣΧΟΛΗΣΗΣ ΜΕΣΩ ΠΡΟΓΡΑΜΜΑΤΩΝ
 ΚΟΙΝΩΦΕΛΟΥΣ ΧΑΡΑΚΤΗΡΑ» είναι οι Ειδικές Υπηρεσίες Διαχείρισης των οικείων Επιχειρησιακών
 Προγραμμάτων(Ε.Π). 3.2 Δικαιούχος: Η Ειδική Υπηρεσία Εφαρμογής
 Συγχρηματοδοτούμενων Ενεργειών ΕΚΤ του Υπουργείου Εργασίας Κοινωνικής Ασφάλισης
 και Πρόνοιας της Γενικής Γραμματείας Διαχείρισης Κοινοτικών και Άλλων Πόρων και
 η Ειδική Υπηρεσία Εφαρμογής Εκπαιδευτικών Δράσεων του Υπουργείου Παιδείας και
 Θρησκευμάτων, οι οποίες θα είναι αρμόδιες για τον προσδιορισμό των επιβλεπόντων
 φορέων (φορέων στους οποίους θα απασχοληθούν οι άνεργοι) και των διατιθέμενων
 θέσεων απασχόλησης ανά ειδικότητα.
 3.3 Οργανισμός Απασχόλησης Εργατικού Δυναμικού (Ο.Α.ΕΔ.):
 φορέας αρμόδιος για την υποδοχή των ηλεκτρονικών αιτήσεων των ωφελουμένων και την κατάρτιση του πίνακα των
 ωφελουμένων, τη σύζευξη των ωφελουμένων με τις θέσεις απασχόλησης των
 επιβλεπόντων φορέων, όπως θα έχουν προσδιοριστεί από το Δικαιούχο, τη
 διενέργεια επιτόπιων επαληθεύσεων στους επιβλέποντες φορείς και την καταβολή
 των αμοιβών στους ωφελουμένους και των ασφαλιστικών εισφορών στους επιβλέποντες
 φορείς. 3.4 Επιβλέποντες Φορείς: Οι φορείς οι οποίοι θα προσλάβουν
 (Δήμοι, Περιφέρειες, Διευθύνσεις πρωτοβάθμιας και δευτεροβάθμιας εκπαίδευσης και
 άλλες Δημόσιες Υπηρεσίες), θα απασχολήσουν τους ανέργους και θα πιστοποιούν την απασχόληση τους στον Ο.Α.Ε.Δ, προκειμένου
 να καταβληθεί το μισθολογικό και μη μισθολογικό κόστος .
 Άρθρο 4 Ένταξη της Πράξης 4.1 Ο δικαιούχος της πράξης, μετά τη δημοσίευση σχετικής
 πρόσκλησης του/των οικείου/οικείων Ε.Π., υποβάλλει αίτηση για ένταξη και
 χρηματοδότηση της Πράξης συνοδευόμενη
 από τα προβλεπόμενα δικαιολογητικά και στοιχεία καθώς και τα σχετικά έγγραφα,
 όπως θα εξειδικεύονται στη σχετική πρόσκληση και στην οποία θα προσδιορίζονται
 Οι επιβλέποντες φορείς και Ο αριθμός θέσεων απασχόλησης ανά ειδικότητα Άρθρο 5 Ωφελούμενοι - Κριτήρια και Σύστημα Επιλογής
 5.1 O Ο.Α.Ε.Δ βάσει του Ν.4152/2013, του άρθρου 29 του Ν.
 1262/1982 και του άρθρου 15 του Ν.3790/2009 αναλαμβάνει:
 την κατάρτιση του πίνακα κατάταξης ανέργων και την υπόδειξη
 των επιλεγέντων ωφελουμένων με βάση τον πίνακα κατάταξης στους επιβλέποντες
 φορείς. την καταβολή του μισθολογικού και μη μισθολογικού κόστους
 στους ωφελούμενους και τους επιβλέποντες φορείς αντίστοιχα.
 5.2 Ωφελούμενοι της πράξης είναι Έλληνες πολίτες, πολίτες
 Κρατών μελών της Ε.Ε, Βορειοηπειρώτες, Ομογενείς και Ομογενείς αλλοδαποί που
 προέρχονται από την Κωνσταντινούπολη και από τα Νησιά Ίμβρο και Τένεδο, χωρίς
 να απαιτείται πιστοποιητικό ελληνικής ιθαγένειας, υπό την προϋπόθεση ότι η
 ιδιότητά τους ως Ελλήνων κατά το γένος και την συνείδηση αποδεικνύεται με
 άλλους τρόπους (ν.δ. 3832/1958) και ανήκουν σε μία τουλάχιστον από τις παρακάτω
 εγγεγραμμένοι άνεργοι στα μητρώα ανέργων του ΟΑΕΔ, μέλη
 οικογενειών, στις οποίες δεν εργάζεται κανείς και οι σύζυγοι αυτών είναι
 εγγεγραμμένοι άνεργοι στα μητρώα ανέργων του ΟΑΕΔ, *
 εγγεγραμμένοι νέοι άνεργοι (18 έως 29 ετών) στα μητρώα
 ανέργων του ΟΑΕΔ,
 εγγεγραμμένοι μακροχρόνια


text:
άνεργοι στα μητρώα ανέργων του
 άνεργοι πτυχιούχοι ΑΕΙ – ΤΕΙ εγγεγραμμένοι στα μητρώα ανέργων του Ο.Α.Ε.Δ Για την εφαρμογή της παρούσας ως μέλη οικογενειών των
 ανωτέρω 1 και 2 κατηγοριών νοούνται οι εγγεγραμμένοι άνεργοι σύζυγοι της
 κατηγορίας 1 και ο εγγεγραμμένος άνεργος αρχηγός μονογονεϊκής οικογένειας της
 κατηγορίας 2. * Επισημαίνεται ότι ωφελούμενος είναι ένας εκ των δύο εγγεγραμμένων
 άνεργων συζύγων από την οικογένεια - στόχο της πράξης εκτός εάν, ένας, ή/και οι δύο
 εντάσσονται στις κατηγορίες 3, 4, 5. Στην περίπτωση που διαπιστωθεί ότι έχουν
 υποβάλει αίτηση και οι δύο σύζυγοι της οικογένειας – στόχου χωρίς να πληρούν
 τις ανωτέρω προϋποθέσεις, τότε αποκλείονται από τον προσωρινό Πίνακα Κατάταξης
 Ανέργων και οι δύο αιτήσεις. 5.3 Τα κριτήρια επιλογής και κατάταξης των ωφελουμένων, όπως
 ενδεικτικά προβλέπονται και στη σχετική υποπαράγραφο ΙΔ1 του ν. 4152/2013 αφορούν
 Χρονικό διάστημα συνεχόμενης εγγεγραμμένης ανεργίας
 ωφελουμένου με ανώτατο όριο τους 36 μήνες Χρονικό διάστημα συνεχόμενης εγγεγραμμένης ανεργίας του/της
 συζύγου των ανέργων της πρώτης κατηγορίας της παρ. 5.2 με ανώτατο όριο τους 36
 μήνες Ετήσιο εισόδημα ατομικό, ή οικογενειακό Ηλικία
 5.4 Το σύστημα επιλογής θα βασίζεται στη μοριοδότηση των
 παραπάνω κριτηρίων, στον καθορισμό τυχόν δικαιολογητικών που πρέπει να
 υποβληθούν από τους δυνητικά ωφελούμενους, στον ορισμό μηχανισμού ελέγχου των
 δικαιολογητικών αυτών και στη βαθμολόγηση, κατάταξη και τοποθέτηση των
 υποψηφίων σε αντίστοιχες θέσεις με τη χρήση μηχανογραφικού λογισμικού. Όλα τα
 παραπάνω εξειδικεύονται στις σχετικές προσκλήσεις του Ο.Α.Ε.Δ, οι οποίες
 εκδίδονται κατόπιν εγκρίσεως του ΑΣΕΠ. Το ΑΣΕΠ εγκρίνει, ή τροποποιεί τη
 σχετική πρόσκληση μέσα σε αποκλειστική προθεσμία πέντε (5) εργάσιμων ημερών από
 την περιέλευση του αντίστοιχου σχεδίου σε αυτό. Άρθρο 6
 Διαδικασία υποβολής αιτήσεων και Κατάρτιση Πίνακα Κατάταξης
 6.1 Οι άνεργοι, κατόπιν σχετικής δημόσιας πρόσκλησης του ΟΑΕΔ
 καλούνται να υποβάλλουν ηλεκτρονικά στον ΟΑΕΔ μία αίτηση συμμετοχής για την
 απασχόλησή τους στις προκηρυσσόμενες θέσεις, όπως ορίζονται στη Δημόσια
 Πρόσκληση. 6.2 Η ηλεκτρονική αίτηση θα βρίσκεται αναρτημένη στην
 ιστοσελίδα του Οργανισμού (www.oaed.gr) και μετά την συμπλήρωση της, οι
 δυνητικοί ωφελούμενοι θα την αποστέλλουν μέσω του συστήματος ηλεκτρονικών
 αιτήσεων (http://ait.oaed.gr/) στον Ο.Α.Ε.Δ. Η ηλεκτρονική υποβολή των αιτήσεων
 μπορεί να πραγματοποιηθεί και μέσω των Κ.Ε.Π., στην περίπτωση που ο
 εγγεγραμμένος άνεργος δεν έχει πρόσβαση στο διαδίκτυο. Σε περίπτωση υποβολής της αίτησης με τρόπο διαφορετικό από
 αυτόν που ορίζεται ρητά στην οικεία πρόσκληση, ο υποψήφιος αποκλείεται από τη
 διαδικασία κατάρτισης του Πίνακα Κατάταξης Ανέργων και, κατά συνέπεια, από τη
 διαδικασία προσλήψεων που υλοποιείται βάσει αυτού.
 6.3 Η ηλεκτρονική αίτηση υποβάλλεται μέσα στην προθεσμία που
 θα οριστεί στην οικεία πρόσκληση. Το
 εμπρόθεσμο αυτής κρίνεται με βάση την ημερομηνία της αποστολής της ηλεκτρονικής
 αίτησης στον Ο.Α.Ε.Δ. Μετά τη λήξη της προθεσμίας δεν είναι δυνατή η υποβολή
 αιτήσεων. 6.4 Η ηλεκτρονική αίτηση του ανέργου επέχει θέση υπεύθυνης
 δήλωσης σύμφωνα με το άρθρο 8 του Ν.1599/1986 όσον αφορά στα στοιχεία που
 περιλαμβάνονται και αναφέρονται σε αυτήν. Η ανακρίβεια των στοιχείων που δηλώνονται
 από τον υποψήφιο στην ηλεκτρονική αίτηση επισύρει τον αποκλεισμό του από τη
 διαδικασία και τις προβλεπόμενες ποινικές και διοικητικές κυρώσεις.
 Η αίτηση συμμετοχής συνιστά εξουσιοδότηση προς τον ΟΑΕΔ για
 τη χρήση και επεξεργασία των προσωπικών δεδομένων του αιτούντος


text:
αποκλειστικά
 για τους σκοπούς της παρούσας Πρόσκλησης.
 6.5 Ο άνεργος φέρει
 την ευθύνη της πλήρους και ορθής συμπλήρωσης της ηλεκτρονικής του αίτησης.
 Ειδικότερα, υποχρεούται να συμπληρώσει τα σχετικά πεδία της ηλεκτρονικής
 αίτησης με τα στοιχεία που θα οριστούν στην οικεία πρόσκληση και αντιστοιχούν,
 σε προτιμήσεις φορέων και κριτήρια κατάταξης σύμφωνα με τα άρθρα 3 και 5.2 αντίστοιχα της παρούσας.
 Διόρθωση ή τροποποίηση ή συμπλήρωση των αιτήσεων για τυχόν
 ελλιπή στοιχεία - δικαιολογητικά, έστω
 και συμπληρωματικά ή διευκρινιστικά, επιτρέπεται μόνο μία (1) φορά με νέες
 αιτήσεις οι οποίες υποβάλλονται, σε αντικατάσταση των προηγουμένων οι οποίες
 ακυρώνονται, μέχρι τη λήξη της προθεσμίας υποβολής των ηλεκτρονικών αιτήσεων.
 Μετά τη λήξη της διαδικασίας υποβολής αιτήσεων, ο υποψήφιος μπορεί να εκτυπώσει
 την ηλεκτρονική του αίτηση, στην οποία περιλαμβάνεται ο αριθμός και η
 ημερομηνία της ηλεκτρονικής υποβολής.
 6.6 Ο Ο.Α.Ε.Δ. επεξεργάζεται ηλεκτρονικά τις αιτήσεις των
 ανέργων, υποψηφίων για την απασχόληση τους σε θέσεις εργασίας ανά ειδικότητα
 στο πλαίσιο της Πράξης «ΠΡΟΩΘΗΣΗ ΤΗΣ ΑΠΑΣΧΟΛΗΣΗΣ ΜΕΣΩ ΠΡΟΓΡΑΜΜΑΤΩΝ ΚΟΙΝΩΦΕΛΟΥΣ
 ΧΑΡΑΚΤΗΡΑ» και κατατάσσει με
 μηχανογραφικό τρόπο, τους υποψηφίους σε Προσωρινό Πίνακα Κατάταξης Ανέργων κατά
 αλφαβητική σειρά. Στον πίνακα αυτό αναγράφονται υποχρεωτικά ο Κωδικός Αριθμός,
 η συνολική βαθμολογία των υποψηφίων, οι μονάδες που αντιστοιχούν σε καθένα από
 τα κριτήρια κατάταξης του άρθρου 5.3 της παρούσας, η σειρά κατάταξης με βάση τη
 συνολική βαθμολόγηση των κριτηρίων, η ειδικότητα των υποψηφίων, οι δηλωθείσες
 προτιμήσεις και ο επιβλέπων φορέας τοποθέτησης.
 Κρίσιμος χρόνος συνδρομής των προϋποθέσεων συμμετοχής στη διαδικασία
 και των κριτηρίων που λαμβάνονται υπόψη για την κατάταξη των υποψηφίων καθώς
 και των προσόντων που θα αξιολογηθούν κατά την πρόσληψή τους στους επιβλέποντες
 φορείς είναι ο χρόνος λήξης της προθεσμίας υποβολής των αιτήσεων συμμετοχής
 στην πρόσκληση για την κατάρτιση Πίνακα Κατάταξης Ανέργων.
 6.7 Ο πίνακας της
 ανωτέρω παραγράφου, ο οποίος αποτελεί Προσωρινό Πίνακα Κατάταξης Ανέργων,
 καταρτίζεται από τον Ο.Α.Ε.Δ. και υπογράφεται από τον Διοικητή
 του Ο.Α.Ε.Δ. ή από άλλο όργανο που ορίζεται με απόφασή του. Ο προσωρινός
 Πίνακας Κατάταξης ανέργων αναρτάται στον διαδικτυακό τόπο του Ο.Α.Ε.Δ. και
 ανακοινώνεται η έκδοση του στον πίνακα ανακοινώσεων της αρμόδιας Υπηρεσίας
 (ΚΠΑ2) του Ο.Α.Ε.Δ. Ο Ο.Α.Ε.Δ. καταρτίζει επίσης πίνακα υποψηφίων οι οποίοι
 αποκλείονται από τον προσωρινό Πίνακα Κατάταξης Ανέργων, με αναφορά του
 συγκεκριμένου λόγου αποκλεισμού για κάθε υποψήφιο. Ο προσωρινός Πίνακας
 Κατάταξης ανέργων καθώς και ο πίνακας αποκλειομένων αναρτώνται στον διαδικτυακό
 τόπο του Ο.Α.Ε.Δ. και ανακοινώνεται η έκδοσή τους στον πίνακα ανακοινώσεων της
 αρμόδιας Υπηρεσίας (ΚΠΑ2) του Ο.Α.Ε.Δ.
 6.8 Κατά των ανωτέρω πινάκων επιτρέπεται η υποβολή, με
 ηλεκτρονικό τρόπο, ένστασης μέσα σε αποκλειστική προθεσμία τριών (3) εργάσιμων
 ημερών προς το Δ.Σ του Ο.Α.Ε.Δ., που αρχίζει από την επόμενη ημέρα της
 καταχώρισης των πινάκων στον διαδικτυακό τόπο του Οργανισμού. Οι λεπτομέρειες
 για την υποβολή και την εξέταση των ενστάσεων καθορίζονται στην οικεία
 πρόσκληση του Ο.Α.Ε.Δ.
 6.9 Κατόπιν εξέτασης των ενστάσεων από το Δ.Σ. του Ο.Α.Ε.Δ.,
 εντός 5 εργάσιμων ημερών, εγκρίνεται από τον Διοικητή του Ο.Α.Ε.Δ. ή από άλλο
 όργανο που ορίζεται με απόφασή του ο Οριστικός Πίνακας Κατάταξης Ανέργων ο
 οποίος αναρτάται στον διαδικτυακό τόπο του Ο.Α.Ε.Δ. και ανακοινώνεται η έκδοση
 του στον πίνακα ανακοινώσεων της αρμόδιας Υπηρεσίας (ΚΠΑ2) του


text:
Ο.Α.Ε.Δ.
 6.10 Δικαίωμα επανεγγραφής στον Πίνακα Κατάταξης Ανέργων με
 τα ίδια αρχικά κριτήρια εγγραφής έχουν
 και όσοι άνεργοι απέκτησαν την ιδιότητα του ανέργου μετά από προσωρινή απώλειά
 της λόγω απασχόλησης άλλης από αυτή που θα προβλέπεται στην σχετική πρόσκληση
 του ΟΑΕΔ. 6.11 Δικαίωμα επανεγγραφής όπως ανωτέρω έχουν και όσοι
 προσωρινά διεγράφησαν από το Μητρώο Εγγεγραμμένων Ανέργων για οποιοδήποτε άλλο
 λόγο, πλην της διαγραφής λόγω μη ανανέωσης του δελτίου ανεργίας. Άρθρο 7
 7.1 Δικαίωμα πρόσληψης σε θέσεις εργασίας στους Επιβλέποντες
 Φορείς έχουν οι υποψήφιοι που έχουν ενταχθεί στον Οριστικό Πίνακα Κατάταξης
 Ανέργων και μόνον εφόσον διατηρούν την
 ιδιότητα του ανέργου τόσο κατά την υπόδειξη τους από το ΚΠΑ2 όσο και κατά την
 πρόσληψη τους από τον Επιβλέποντα φορέα και υπό την προϋπόθεση ότι πληρούν τα
 τυπικά προσόντα που προβλέπονται στην πρόσκληση. 7.2 Η επιλογή πραγματοποιείται από τον ΟΑΕΔ από τον Οριστικό
 Πίνακα Κατάταξης Ανέργων ανά ειδικότητα με βάση τη συνολική βαθμολογία των
 υποψηφίων και τις προτιμήσεις τους σύμφωνα με τα οριζόμενα στην οικεία
 πρόσκληση. Σε περίπτωση ισοβαθμίας στη συνολική βαθμολογία, προηγείται ο
 άνεργος που συγκεντρώνει τις περισσότερες μονάδες από το πρώτο κριτήριο
 κατάταξης και αν αυτές συμπίπτουν, από το δεύτερο κριτήριο και ούτω καθεξής, από
 τα επιμέρους κριτήρια του άρθρου 5.3 της παρούσας. Αν και πάλι δεν καταστεί
 δυνατός ο καθορισμός της σειράς κατάταξης βάσει όλων των ανωτέρω, αυτή
 καθορίζεται σύμφωνα με το χρόνο υποβολής της ηλεκτρονικής αίτησης.
 7.3 Οι υποψήφιοι θα πρέπει να υποβάλουν αυτοπροσώπως μετά
 την επιλογή τους, στον φορέα Επίβλεψης στον οποίο θα απασχοληθούν, όλα τα
 προβλεπόμενα από την οικεία πρόσκληση δικαιολογητικά. Η μη υποβολή των απαιτούμενων
 δικαιολογητικών επιφέρει τον αποκλεισμό τους. 7.4 Ο επιβλέπων Φορέας υποχρεούται να προβεί στην πρόσληψη
 των υποδειχθέντων από τα ΚΠΑ2 επιλεγέντων ανέργων σύμφωνα με το άρθρο 7.2 της
 παρούσας, εντός προθεσμίας δεκαπέντε (15) ημερολογιακών ημερών από την
 ημερομηνία ενημέρωσής του. 7.5 Οι προσληφθέντες αναγράφονται σε πίνακα που αναρτάται
 στον πίνακα ανακοινώσεων του Επιβλέποντα Φορέα και διαγράφονται από τον
 Οριστικό Πίνακα Κατάταξης Ανέργων. Κατόπιν ο Επιβλέπων Φορέας προβαίνει στην
 ηλεκτρονική αναγγελία πρόσληψής τους και ενημερώνει σχετικά τον Ο.Α.Ε.Δ. 7.6 Ο Επιβλέπων Φορέας, για τις περιπτώσεις των
 υποδειχθέντων ανέργων οι οποίοι δεν αποδέχονται τη θέση εργασίας ή δεν
 προσκομίζουν τα αιτούμενα δικαιολογητικά, ενημερώνει σχετικά το ΚΠΑ2 του
 Ο.Α.Ε.Δ. και δύναται με ηλεκτρονικό αίτημά του να ζητήσει την αντικατάσταση
 τους. Οι υποδειχθέντες άνεργοι οι οποίοι δεν αποδέχονται τη θέση εργασίας
 διαγράφονται οριστικά από τον ισχύοντα Οριστικό Πίνακα Κατάταξης Ανέργων. 7.7 Σε περίπτωση που εξαντληθεί ο αριθμός των υποψηφίων για
 πρόσληψη ανέργων από τον Οριστικό Πίνακα Κατάταξης Ανέργων και υπάρχουν
 αιτούμενες κενές θέσεις εργασίας από Επιβλέποντες Φορείς, τότε δύναται με
 Απόφαση του Διοικητή του Ο.Α.Ε.Δ. να επαναληφθεί η διαδικασία κατάρτισης συμπληρωματικού
 Πίνακα Κατάταξης Ανέργων για αυτούς.
 7.8 Στην περίπτωση που επιβλέπων φορέας δεν αποδεχθεί τον
 υποδειχθέντα από το ΚΠΑ2 άνεργο, δεν καλύπτεται η συγκεκριμένη θέση.
 7.9 Για την εφαρμογή και εκτέλεση του προγράμματος, οι
 επιβλέποντες φορείς υποχρεούνται να διασφαλίζουν την υγιεινή και ασφάλεια των
 ωφελουμένων στον τόπο παροχής εργασίας. 7.10 Με τη λήξη του προγράμματος, οι ωφελούμενοι απολύονται
 αυτοδικαίως, χωρίς καμία αποζημίωση και χωρίς να απαιτείται


text:
η έκδοση
 διαπιστωτικής πράξης, όπως ορίζουν οι σχετικές διατάξεις της παρ. ΙΔ1 του Ν.
 4152/2013. 7.11 Το ΑΣΕΠ ελέγχει τη νομιμότητα της διαδικασίας επιλογής από
 τον επιβλέποντα φορέα επιλαμβανόμενο αυτεπαγγέλτως, ή κατόπιν καταγγελίας, ή
 αιτήματος των Ειδικών Υπηρεσιών Διαχείρισης των οικείων Επιχειρησιακών
 Προγραμμάτων. Εάν κατά τον έλεγχο διαπιστωθεί ότι δεν συντρέχουν οι
 προϋποθέσεις πρόσληψης, ή δεν αποδεικνύονται τα κριτήρια βάσει των οποίων ο
 υποψήφιος κατατάχθηκε στον Οριστικό Πίνακα Κατάταξης Ανέργων, ή τα απαιτούμενα
 κατά περίπτωση προσόντα, η πρόσληψη ανακαλείται υποχρεωτικά, με απόφαση του
 αρμόδιου οργάνου του επιβλέποντα φορέα και ενημερώνεται σχετικά ο ΟΑΕΔ. Άρθρο 8 Χρηματοδότηση Πράξης 8.1 Μετά την
 ολοκλήρωση της διαδικασίας έγκρισης της Πράξης, η έκδοση της Απόφασης ένταξης
 αποτελεί αυτοδίκαια πρόταση εγγραφής σε συλλογική απόφαση του
 συγχρηματοδοτούμενου σκέλους του Προγράμματος Δημοσίων Επενδύσεων του φορέα
 Η αναλογούσα Εθνική Συμμετοχή, καθώς και η αντίστοιχη
 κοινοτική συνδρομή της πράξης, θα καλυφθεί από το Πρόγραμμα Δημοσίων
 Επενδύσεων. Οι σχετικές εισροές των πόρων του Ε.Κ.Τ θα αποτελέσουν έσοδα του
 θεσμικό πλαίσιο. Η υλοποίηση της πράξης καθώς και όλα τα δικαιώματα και οι
 υποχρεώσεις που απορρέουν από τα εγκριτικά έγγραφα δεν μεταβιβάζονται, ούτε
 εκχωρούνται σε οποιονδήποτε τρίτο.
 8.2 Οι πληρωμές προς τον Ο.Α.Ε.Δ θα πραγματοποιούνται ως
 εξής: Α) Η πρώτη δόση καταβάλλεται με την ολοκλήρωση της
 διαδικασίας σύζευξης των ανέργων με τις θέσεις εργασίας των επιβλεπόντων φορέων
 και ανέρχεται σε ποσοστό 40% επί του προϋπολογισμού που θα προκύψει μετά την
 ολοκλήρωση της διαδικασίας που προβλέπεται στην παράγραφο 7.2 της παρούσης. Β) Η δεύτερη καταβάλλεται με την ολοκλήρωση του 80% των
 αναγγελιών πρόσληψης των υποδειχθέντων ανέργων προς τους επιβλέποντες φορείς και
 ανέρχεται σε ποσοστό 40% επί του προϋπολογισμού που θα προκύψει μετά την
 ολοκλήρωση της διαδικασίας που προβλέπεται στις παραγράφους 7.4, 7.5 της
 παρούσης. Γ) Η τρίτη και τελευταία δόση ύψους 20% (είκοσι) συνίσταται
 στην αποπληρωμή του ποσού που υπολείπεται και καταβάλλεται με την πιστοποίηση
 ολοκλήρωσης του φυσικού αντικειμένου της πράξης. 8.3 Ο ΟΑΕΔ θα καλύπτει το μισθολογικό κόστος των ωφελουμένων
 που θα προσλάβει ο Επιβλέπων Φορέας στο
 πλαίσιο του προγράμματος κοινωφελούς
 εργασίας και τις ασφαλιστικές εισφορές (εργοδότη- εργαζόμενου). Συγκεκριμένα, για
 κάθε ωφελούμενο που θα προσληφθεί από τον Επιβλέποντα Φορέα για την υλοποίηση της πράξης «ΠΡΟΩΘΗΣΗ ΤΗΣ
 ΑΠΑΣΧΟΛΗΣΗΣ ΜΕΣΩ ΠΡΟΓΡΑΜΜΑΤΩΝ ΚΟΙΝΩΦΕΛΟΥΣ ΧΑΡΑΚΤΗΡΑ» το μισθολογικό κόστος αντιστοιχεί α) σε 19,6 ευρώ ημερησίως και όχι
 μεγαλύτερο από 490 ευρώ μηνιαίως για τους ανέργους άνω των 25 ετών και β) σε
 17,1 ευρώ ημερησίως και όχι μεγαλύτερο από 427 ευρώ μηνιαίως για τους ανέργους
 κάτω των 25 ετών, κατά παρέκκλιση των νόμιμων αμοιβών που προβλέπονται από την
 Εθνική Συλλογική Σύμβαση Εργασίας και τις οικείες συλλογικές συμβάσεις. Επίσης επιλέξιμη δαπάνη ορίζεται το μη μισθολογικό κόστος που
 αντιστοιχεί στις ασφαλιστικές εισφορές του εργαζόμενου και του εργοδότη
 (ΙΚΑ-ΕΤΑΜ μικτή ασφάλιση ΕΤΕΑ) και το οποίο για τους ανέργους άνω των 25 ετών
 δεν υπερβαίνει το ποσό των 258,00 € και για τους ανέργους κάτω των 25 ετών το
 ποσό των 225,00€.
 Ο ΟΑΕΔ εκτός από τα παραπάνω καταβαλλόμενα ποσά δεν υποχρεούται
 να καταβάλλει οποιαδήποτε άλλη παροχή ή αμοιβή στα απασχολούμενα πρόσωπα.
 Διαδικασία Καταβολής μισθολογικού και μη μισθολογικού
 κόστους σε ωφελούμενους και


text:
επιβλέποντες φορείς
 Μετά τη λήξη κάθε μήνα απασχόλησης, οι επιβλέποντες φορείς
 υποβάλλουν στο αρμόδιο ΚΠΑ2 τα παρακάτω δικαιολογητικά: α) βεβαίωση υπογεγραμμένη από τον νόμιμο εκπρόσωπο του
 φορέα, στην οποία θα δηλώνεται ότι το πρόγραμμα υλοποιείται σύμφωνα με τους
 όρους της παρούσας και της Δημόσιας Πρόσκλησης.
 β) μηνιαία κατάσταση, υπογεγραμμένη από τον νόμιμο εκπρόσωπο
 του επιβλέποντα φορέα, όπου θα αναφέρονται τα ακόλουθα στοιχεία του
 ωφελούμενου:
 Ονοματεπώνυμα και πατρώνυμα Α.Φ.Μ. Α.Μ.Κ.Α.
 Α.Μ. ΙΚΑ-ΕΤΑΜ
 Αριθμούς καταθετικού λογαριασμού IBAN-ΕΤΕ
 Αριθμούς ημερών ασφάλισης
 Καθαρά ημερήσια ποσά αμοιβής Καθαρές μηνιαίες αμοιβές
 Μηνιαίες ασφαλιστικές εισφορές ωφελουμένων-ασφαλισμένων
 Μηνιαίες ασφαλιστικές εργοδοτικές εισφορές
 Συνολικές μηνιαίες ασφαλιστικές εισφορές (ωφελουμένων και
 εργοδοτών).
 γ) μηνιαίες ηλεκτρονικές Αναλυτικές Περιοδικές Δηλώσεις
 (Α.Π.Δ.)
 δ) λογαριασμό IBAN-ΕΤΕ του εμπλεκόμενου επιβλέποντα φορέα. Μετά τη διαδικασία της έγκρισης της πληρωμής, όπως αυτή
 εξειδικεύεται στη Δημόσια Πρόσκληση, ο ΟΑΕΔ πιστώνει άμεσα τους λογαριασμούς
 των ωφελουμένων με τα ποσά που αντιστοιχούν στις καθαρές αμοιβές τους βάσει της
 μηνιαίας κατάστασης, και τους λογαριασμούς των επιβλεπόντων φορέων με το ποσό
 που αντιστοιχεί στις συνολικές ασφαλιστικές εισφορές (ωφελουμένων και
 εργοδοτών). Η πίστωση των λογαριασμών των επιβλεπόντων φορέων θα γίνεται
 μετά την προσκόμιση των μηνιαίων ηλεκτρονικών Α.Π.Δ. Ο τρόπος υπολογισμού των ασφαλιστικών εισφορών εξειδικεύεται
 στη δημόσια πρόσκληση. Άρθρο 10
 Ο Δικαιούχος υποχρεούται στην τήρηση των απαιτήσεων που
 προσδιορίζονται στο Σύμφωνο Αποδοχής Όρων της απόφασης ένταξης στο Σύστημα
 Διαχείρισης και Ελέγχου των Επιχειρησιακών Προγραμμάτων.
 Ο Δικαιούχος είναι υποχρεωμένος να τηρεί και να καταθέτει
 στοιχεία φυσικού αντικειμένου βάσει του Παραρτήματος ΧΧΙΙΙ σύμφωνα με τα
 αναγραφόμενα στον Κανονισμό (ΕΚ) 1828/2006 της Επιτροπής της 8ης Δεκεμβρίου
 2006, βάσει των οδηγιών των Ειδικών Υπηρεσιών και τις απαιτήσεις των πράξεων.
 • Στο καθεστώς απασχόλησης στην αγορά εργασίας των
 ωφελουμένων
 Έλεγχος και Παρακολούθηση 11.1 Γενικά.
 διασφαλιστεί η αποτελεσματικότητα και η ορθή εφαρμογή της πράξης, τα αρμόδια
 όργανα σύμφωνα με το θεσμικό πλαίσιο που διέπει το ΕΣΠΑ, λαμβάνουν τα αναγκαία
 μέτρα με σκοπό:
 τη χρηστή και αποτελεσματική διαχείριση των Πόρων, την τήρηση των εθνικών και κοινοτικών διατάξεων,
 την ορθή υλοποίηση του φυσικού αντικειμένου, σύμφωνα με την
 απόφαση ένταξης της πράξης, την επιλεξιμότητα των δαπανών των δράσεων και την
 αιτιολόγησή τους,
 την πρόληψη ή την διαπίστωση τυχόν παραβάσεων και την
 επιβολή κυρώσεων,
 την ανάκτηση τυχόν αχρεωστήτως καταβληθέντων ποσών μετά τη
 διαπίστωση σχετικής παράβασης,
 11.2 Επίπεδο – είδος ελέγχου και αρμόδια όργανα
 Ο έλεγχος συνίσταται στην εξέταση της ποιότητας του
 παρεχόμενου έργου και στην ορθή οικονομική διαχείριση, σύμφωνα με τις ισχύουσες
 κοινοτικές και εθνικές διατάξεις και αφορά σε:
 Διοικητικές ή/και Επιτόπιες Επαληθεύσεις επί μέρους πράξεων
 που διενεργούνται από τη Διαχειριστική Αρχή. Επιθεωρήσεις, οι οποίες διενεργούνται από την Αρχή
 Πιστοποίησης ή υπό την ευθύνη της στη Διαχειριστική Αρχή, στον δικαιούχο
 συγχρηματοδοτούμενων πράξεων, στον ΟΑΕΔ καθώς και στους επιβλέποντες φορείς της
 πράξης. Έλεγχο της ουσιαστικής λειτουργίας του συστήματος
 διαχείρισης και ελέγχου του Ε.Π. ο οποίος διενεργείται από την Αρχή Ελέγχου.
 Ελέγχους ελεγκτικών οργάνων της Ευρωπαϊκής Επιτροπής.
 Η εναρμόνιση της δράσης με τους στόχους του Επιχειρησιακού
 Προγράμματος, με τους στόχους του ΕΣΠΑ και με τις διατάξεις των Κανονισμών, των
 σχετικών με την αποστολή των διαρθρωτικών ταμείων.
 Η καλή δημοσιονομική διαχείριση, η οποία μεταξύ άλλων περιλαμβάνει
 την δικαιολόγηση και


text:
τη λογιστική καταγραφή των δαπανών, την τήρηση της
 ισχύουσας φορολογικής νομοθεσίας και τη διαχείριση σύμφωνα με τις αρχές της
 οικονομίας και της χρηστής δημοσιονομικής διαχείρισης.
 Στο πλαίσιο υλοποίησης της Πράξης «ΠΡΟΩΘΗΣΗ ΤΗΣ ΑΠΑΣΧΟΛΗΣΗΣ
 ΜΕΣΩ ΠΡΟΓΡΑΜΜΑΤΩΝ ΚΟΙΝΩΦΕΛΟΥΣ ΧΑΡΑΚΤΗΡΑ», έλεγχοι μπορούν να διενεργούνται και
 από τον ΟΑΕΔ, προς τους επιβλέποντες φορείς, για την πιστοποίηση της
 απασχόλησης των ωφελουμένων και την ορθή καταβολή του μισθολογικού και μη
 μισθολογικού κόστους. Εφόσον ολοκληρωθεί ο έλεγχος, τα ελεγκτικά όργανα του
 ΟΑΕΔ, συντάσσουν έκθεση ελέγχου η οποία διαβιβάζεται στον δικαιούχο,
 προκειμένου να εκδώσει τις σχετικές διοικητικές πράξεις.
 Προς τους Εμπλεκόμενους φορείς
 Διοικητικές και επιτόπιες Επαληθεύσεις, που διενεργούνται
 από τη Διαχειριστική Αρχή.
 Έλεγχοι, οι οποίοι διενεργούνται από την Αρχή Ελέγχου
 (ΕΔΕΛ), σύμφωνα με τα οριζόμενα στο Ν. 3614/2007, όπως αυτός ισχύει και με το
 ευρύτερο θεσμικό πλαίσιο του ΕΣΠΑ.
 Έλεγχοι, οι οποίοι διενεργούνται από τα αρμόδια όργανα της
 Ε.Ε. Οι επιτόπιες επαληθεύσεις, καθώς και οι έλεγχοι, συνίστανται στην
 επαλήθευση της παράδοσης των συγχρηματοδοτούμενων υπηρεσιών και της
 πραγματοποίησης των δαπανών που δηλώνουν οι Δικαιούχοι, σύμφωνα με τους όρους
 της απόφασης ένταξης, του συμφώνου αποδοχής όρων της απόφασης ένταξης, καθώς
 και της συμμόρφωσής του με τους εθνικούς και κοινοτικούς κανόνες καθ ́όλη την
 περίοδο υλοποίησης και βασίζονται:
 Στην με αριθμό 14053/ΕΥΣ 1749 (ΦΕΚ 540/Β/27.03.2008)
 Στην παρούσα Κοινή Υπουργική Απόφαση. Στην καλή δημοσιονομική διαχείριση, η οποία μεταξύ άλλων περιλαμβάνει
 την αιτιολόγηση, τη λογιστική καταγραφή των δαπανών και την τήρηση των
 φορολογικών νόμων, σύμφωνα με τις αρχές της οικονομίας και της χρηστής
 δημοσιονομικής διαχείρισης.
 Σε όλα τα επίπεδα από τον Δικαιούχο, τους λοιπούς
 Εμπλεκόμενους φορείς την αρμόδια Ειδική Υπηρεσία Διαχείρισης μέχρι και την Αρχή
 Πιστοποίησης πρέπει να ελέγχονται, να τηρούνται παραστατικά στοιχεία και να
 καταχωρούνται λογιστικές εγγραφές της πράξης που χρηματοδοτείται από το
 Ευρωπαϊκό Κοινωνικό Ταμείο. 11.3 Διαδρομή του Ελέγχου
 Για κάθε συγχρηματοδοτούμενη πράξη απαιτείται ο καθορισμός
 διαδικασιών για τη διασφάλιση της τήρησης όλων των εγγράφων σχετικά με τις
 δαπάνες και τους λογιστικούς ελέγχους που απαιτούνται για τη διασφάλιση
 επαρκούς διαδρομής ελέγχου. Η διαδρομή ελέγχου θεωρείται επαρκής εφόσον
 πληρούνται τα ακόλουθα κριτήρια:
 α) Η συμφωνία μεταξύ των συνολικών ποσών που πιστοποιούνται
 στην Επιτροπή και των αναλυτικών λογιστικών εγγράφων και δικαιολογητικών που
 τηρούνται από την αρχή πιστοποίησης, των αρμόδιων Ειδικών Υπηρεσιών, τους
 ενδιάμεσους φορείς και τους δικαιούχους. Οι λογιστικές καταχωρήσεις πρέπει να
 παρέχουν αναλυτικές πληροφορίες για τις δαπάνες που πραγματοποίησαν οι
 Δικαιούχοι. Προς τούτο, πρέπει να περιλαμβάνουν την ημερομηνία καταχώρησης, το
 ποσό κάθε κονδυλίου της δαπάνης, τον προσδιορισμό των δικαιολογητικών εγγράφων,
 την ημερομηνία και μέθοδο της πληρωμής και να αποδεικνύονται από τα αναγκαία
 παραστατικά (π.χ. τιμολόγια), τα οποία θα επισυνάπτονται.
 β) Η επαλήθευση της καταβολής της δημόσιας συνεισφοράς στους
 γ) Η επαλήθευση της εφαρμογής των κριτηρίων επιλογής που
 καθορίζονται από την Επιτροπή Παρακολούθησης.
 δ) Η ύπαρξη, για κάθε πράξη, κατά περίπτωση, των τεχνικών
 προδιαγραφών και του σχεδίου χρηματοδότησης, εγγράφων, σχετικά με την έγκριση
 επιχορήγησης, εγγράφων για τις διαδικασίες δημοσίων συμβάσεων, εκθέσεων προόδου
 και εκθέσεων σχετικά με τις επαληθεύσεις και τους ελέγχους που
 Όλοι οι φορείς που εμπλέκονται στο σχεδιασμό και στην
 υλοποίηση της Πράξης θα πρέπει να τηρούν τους κανόνες πληροφόρησης και
 δημοσιότητας,


text:
όπως θεσπίζονται στον Κανονισμό (ΕΚ) 1828/2006, όπως ισχύει, και
 καθορίζονται στις διατάξεις εφαρμογής του Επιχειρησιακού Προγράμματος από το
 οποίο συγχρηματοδοτείται η πράξη. Σε κάθε περίπτωση δημοσιοποίησης/δημοσίευσης της πράξης, εκ
 μέρους των φορέων, γίνεται μνεία για την συμμετοχή στη χρηματοδότηση της κάθε
 επιμέρους ενέργειας α) της Ευρωπαϊκής Ένωσης και ειδικότερα του Ευρωπαϊκού
 Κοινωνικού Ταμείου και του Ευρωπαϊκού Ταμείου Περιφερειακής Ανάπτυξης και β)
 του Ελληνικού Δημοσίου και ειδικότερα του Επιχειρησιακού Προγράμματος», από το
 οποίο συγχρηματοδοτείται η πράξη. Επίσης ο ΟΑΕΔ υποχρεούται να ενημερώσει τον ωφελούμενο ότι προσλαμβάνεται
 στα πλαίσια προγράμματος που συγχρηματοδοτείται από το Ε.Κ.Τ, ή /και το ΕΤΠΑ
 στο πλαίσιο του ΕΣΠΑ και το Ελληνικό Δημόσιο.
 Όλοι οι φορείς της πράξης αποτελούν ουσιαστικούς συντελεστές
 διάχυσης της πληροφορίας στους ωφελούμενους και υπό την έννοια αυτή,
 χρησιμοποιούν, ορθολογικά, κάθε πρόσφορο μέσο που θα συμβάλλει στη διαφάνεια
 και στην απόκτηση χρηστικής πληροφορίας από τον πληθυσμό στόχο.
 Ο Δικαιούχος, ο ΟΑΕΔ και οι επιβλέποντες φορείς υποχρεούνται
 στην τήρηση των απαιτήσεων των Κανόνων Πληροφόρησης και Δημοσιότητας που
 προσδιορίζονται στο Σύμφωνο Αποδοχής όρων της απόφασης ένταξης και στο Σύστημα
 Στις προσκλήσεις εκδήλωσης ενδιαφέροντος που εκδίδονται
 σύμφωνα με τις διατάξεις της παρούσας, εξειδικεύεται ή/και ορίζεται οτιδήποτε
 δεν αναφέρεται στους όρους της παρούσας, στη βάση της εθνικής και κοινοτικής
 νομοθεσίας. Η παρούσα κοινή υπουργική απόφαση ισχύει από την δημοσίευσή


text:
ΠΑΝΕΡΓΑΤΙΚΟ ΑΓΩΝΙΣΤΙΚΟ ΜΕΤΩΠΟ - ΓΡΑΜΜΑΤΕΙΑ ΑΧΑΪΑΣ: 2010
 Αντεργατικό Κέντρο Πάτρας
 Η ηγετική ομάδα του ΠΑΣΟΚ στη διοίκηση του ΕΚ Πάτρας αρνείται να καταβάλει την συνταξιοδοτική αποζημίωση σε εργαζόμενο, πατέρα δύο παιδιών που σπουδάζουν, τον οποίο και απασχολούσε επί 30 και πλέον χρόνια.
 Η διοίκηση του ΕΚ συνεδρίασε έκτακτα χθες για να εξετάσει το ζήτημα που έχει προκύψει με την συνταξιοδότηση του συνάδελφου Γιάννη Μ., υπευθύνου επί 30 συναπτά έτη της γραμματειακής υποστήριξης του εργατικού κέντρου Πάτρας. Ο συνάδελφος δικαιούται αποζημίωση ίση με το 50% της αποζημίωσης που θα έπαιρνε σε περίπτωση απόλυσης.
 Ο νόμος προβλέπει ότι μέχρι τις 31/12 του 2010 το μισό αυτής της αποζημίωσης καταβάλλεται από την εργατική εστία, πράγμα που δεν είναι βέβαιο κατά πόσο θα ισχύσει και μετά. Οι εργατοπατέρες του ΠΑΣΟΚ στο ΕΚ Πάτρας, με εισήγηση του προέδρου κυρίου Καλή αρνούνται ακόμα και να διεκδικήσουν το προβλεπόμενο ποσό από το κράτος, φορτώνοντας με νέα φέσια το ΕΚ. Ο συνάδελφος είχε ενημερώσει εδώ και πολύ καιρό ότι συνταξιοδοτείται και η ηγεσία της ΠΑΣΚΕ τον διαβεβαίωσε ότι θα πάρει τα χρήματά του. Απ’ ότι φαίνεται τον καθησύχαζαν για να τον αποκοιμίσουν και να τον κρατούν σε διαρκή ομηρία.
  Ο Ταμίας του ΕΚ και γνωστό στέλεχος της ΓΣΕΕ στην τοποθέτηση του παραδέχτηκε ότι η ηγεσία του ΕΚ δεν πληρώνει τις ασφαλιστικές εισφορές στους εργαζόμενους που απασχολεί. Ο κύριος Καραγεωργόπουλος άφησε σαφέστατες αιχμές για «κακοδιαχείριση» από τον προηγούμενο ταμία κύριο Καλαμπόκα, λέγοντας ότι δεν κρατούνταν τα απαραίτητα παραστατικά μέχρι σήμερα!!
 Το ΠΑΜΕ είχε καταγγείλει και παλιότερα, εκφυλιστικά φαινόμενα που αφορούσαν την πλειοψηφία του ΠΑΣΟΚ στην διοίκηση του ΕΚ Πάτρας. Και συγκεκριμένα την ίδια ώρα που το ΕΚ ισχυρίζεται ότι δεν έχει χρήματα για να πληρώσει την αποζημίωση του συναδέλφου και τις ασφαλιστικές εισφορές των υπαλλήλων, χαλούσε χρήματα για «κεράσματα», ουίσκι και δωράκια από τον έναν εργατοπατέρα στον άλλο. Με έξοδα δικά μας!!
 Την ίδια ώρα χάλασε χρήματα για την μόστρα του κτιρίου, ή για να επιδοτεί διάφορες ψευτοκινητοποιήσεις μαζί με τους συμμάχους της (ΚΟΕ-Ανταρύα-Σύριζα).
 Υπενθυμίζουμε ότι σοβαρές καταγγελίες για παρατυπίες σε βάρος του είχε κάνει και άλλος παλιός, ιστορικός συνδικαλιστής της ΠΑΣΚΕ στους Οικοδόμους και μέλος της διοίκησης του ΕΚ.
 Αυτό το χάλι, ο εκφυλισμός της κλίκας του ΠΑΣΟΚ στη διοίκηση του ΕΚ Πάτρας είναι η απόρροια του συνολικού προσανατολισμού της ηγεσίας του ΠΑΣΟΚ στην εξυπηρέτηση των συμφερόντων της πλουτοκρατίας. Αυτή η γραμμή γεννάει τις προδοτικές συμφωνίες ΓΣΕΕ-ΣΕΒ, και ΕΚ Πάτρας-ΣΕΒ Δυτικής Ελλάδας, το στήσιμο απεργοσπαστικών μηχανισμών από συνδικαλιστές, το ξεπούλημα των εργαζομένων. Με αυτούς έχουν συμμαχήσει στα σωματεία οι ομάδες Ανταρσία-ΚΟΕ-Σύριζα.
 • Να διεκδικήσει άμεσα η διοίκηση του ΕΚ τα χρήματα της αποζημίωσης από την Εργατική εστία.
 • Να σταματήσει να χρηματοδοτεί τις δραστηριότητες διαφόρων αντικομουνιστικών γκρουπ και να πληρώσει τις ασφαλιστικές εισφορές των υπαλλήλων.
 • Να σταματήσουν τα στελέχη του ΠΑΣΟΚ να τσεπώνουν τις αμοιβές από τις διάφορες Επιτροπές και να τις καταθέσουν στο ταμείο του ΕΚ Πάτρας.
 Καλούμε κάθε τίμιο συνδικαλιστή, έστω και τώρα, να ξεπεράσει τις όποιες προκαταλήψεις και να καταδικάσει την πρακτική και την στάση της πλειοψηφίας της ΓΣΕΕ και του ΕΚ Πάτρας.


text:
Να συνταχτεί με την μεγάλη προσπάθεια του ΠΑΜΕ για να αναχαιτιστεί και να ανατραπεί η βάρβαρη αντιλαϊκή πολιτική Κυβέρνησης-ΝΔ-Κεφαλαίου-ΕΕ-ΔΝΤ.
 Κάθε ανοχή πλέον σε αυτά τα φαινόμενα είναι συνενοχή.
 Άνοιξε το βιβλιοπωλείο της Σύγχρονης Εποχής στην Πάτρα
 ΑΠΕΡΓΙΑΚΟ ΔΕΛΤΙΟ ΓΙΑ ΤΗΝ ΑΠΕΡΓΙΑ ΣΤΙΣ 15 ΔΕΚΕΜΒΡΗ
 Από το πρωί οι δυνάμεις του ΠΑΜΕ και των ταξικών σωματείων περιφρούρησαν δεκάδες εργασιακούς χώρους (μεγάλα εργοστάσια στη ΒΙΠΕ, μηχανουργία, εργοτάξια, πολυκαταστήματα, σούπερ-μάρκετ, σχολεία), σπάζοντας στην πράξη την εργοδοτική τρομοκρατία και την οργανωμένη απεργοσπασία από τη ΓΣΕΕ-ΑΔΕΔΥ και το «Εργατικό» Κέντρο Πάτρας, βοηθώντας εκατοντάδες εργαζόμενους να απεργήσουν και να κατέβουν στο δρόμο με το ΠΑΜΕ.
 Από το βράδυ της Τρίτης είχε ήδη ξεκινήσει η πετυχημένη περιφρούρηση της απεργίας στο λιμάνι της Πάτρας και το πορθμείο του Ρίου από τις δυνάμεις του ΠΑΜΕ και τα ναυτεργατικά σωματεία ΠΕΜΕΝ-ΣΤΕΦΕΝΣΩΝ.
 Καταγγέλλουμε την εργοδοσία της επιχείρησης Ζάρα που προσπάθησε να τρομοκρατήσει τις εργαζόμενες. Σε απάντηση το Συνδικάτο εργαζομένων στο εμπόριο και τις υπηρεσίες και το ΠΑΜΕ περιφρούρησαν μέχρι το βράδυ της Τετάρτης τα πολυκαταστήματα.
 Η ομάδα περιφρούρησης του ΠΑΜΕ στη ΒΙ.ΠΕ. εντόπισε και σταμάτησε εργολάβο οικοδομών, αλλά και βιομηχανία, που εκμεταλλεύονται μετανάστες ξεζουμίζοντας τους για ένα κομμάτι ψωμί και στεγάζοντας τους σε κοντέινερ-κλουβιά εντός της επιχείρησης.
 Έγινε κατάληψη της μικροφωνικής εγκατάστασης του δήμου για να ακουστεί σε όλη τη πόλη το βροντερό μήνυμα της αντίστασης στα βάρβαρα μέτρα κυβέρνησης-ΝΔ-ΕΕ-πλουτοκρατίας.
 Ακολούθησε η συγκλονιστική συμμετοχή των απεργών στη συγκέντρωση και τη περιφρουρημένη πορεία του ΠΑΜΕ. Δεκάδες νέοι εργάτες οργανώθηκαν στα ταξικά κλαδικά συνδικάτα. Οικοδόμοι, μεταλλεργατές, βιομηχανικοί εργάτες, αυτοαπασχολούμενοι, εμποροϋπάλληλοι, φαρμακοϋπάλληλοι, εργαζόμενοι στον ΟΣΕ και στις ΔΕΚΟ, ναυτεργάτες, έμποροι των λαϊκών αγορών και αγρότες με τα τρακτέρ και τα αυτοκίνητα τους, φοιτητές και μαθητές από δεκάδες σχολεία και σχολές, συνταξιούχοι, γυναίκες με τα παιδιά τους, οι απεργοί μουσικοί της μπάντας, οι οικογένειες ανέργων που είχαν κομμένα ρεύματα-νερά και επανασυνδέθηκαν, διατράνωσαν τη θέληση τους για οργάνωση, ανυπακοή και αντεπίθεση για την κάλυψη των σύγχρονων λαϊκών αναγκών τους.
 Η συγκλονιστικότερη απεργιακή συγκέντρωση στην Πάτρα μετά την μεταπολίτευση.
 Πάνω από 10.000 εργατοϋπάλληλοι, αυτοαπασχολούμενοι, φτωχοί αγρότες, σπουδαστές και μαθητές συγκρότησαν στη πλ. Γεωργίου τη μεγαλύτερη απεργιακή συγκέντρωση που έχει ζήσει η Πάτρα από την μεταπολίτευση και εδώ...
 Αντίστοιχα συγκλονιστική ήταν και η πορεία, η κεφαλή της οποίας (με μπροστάρηδες τους απεργούς μουσικούς της μπάντας) όταν πλησίαζε την Παπαφλέσσα&Μαιζώνος το πίσω μέρος της πορειάς ξεκινούσε από την πλ. Γεωργίου.
 Η παλαϊκή συγκέντρωση που διοργάνωσαν από κοινού το ΠΑΜΕ, η ΠΑΣΕΒΕ, η ΠΑΣΥ, το ΜΑΣ και η ΟΓΕ συγκροτεί ένα ορμητικό ποτάμι λαϊκής αντεπίθεσης που θα σαρώσει στο διάβα του τα βάρβαρα αντεργατικά μέτρα κυβέρνησης-ΝΔ-κεφαλαίου και τους εργατοπατέρες της ΓΣΕΕ και του "Εργατικού" Κέντρου Πάτρας που κάνουν πλάτες σε αυτή την πολιτική.
 Για μια ακόμα φορά στη συγκέντρωση που οργάνωσαν οι εργατοπατέρες και οι μαζορέτες τους (ΣΥΝ-ΚΟΕ-ΣΕΑΜ-ΑΝΤΑΡΣΥΑ) έγιναν τα γνωστά θεατρικά έκτροπα προσπαθώντας να αμαυρώσουν τη μεγαλειώδη λαϊκή κινητοποίηση του ΠΑΜΕ. Και αυτή η προσπάθεια έπεσε στο κενό.
 Φωτογραφίες από την απεργία στις 15.12
 Μπαράζ κινητοποιήσεων
 -ΑΘΩΩΘΗΚΑΝ ΟΙ ΣΥΝΔΙΚΑΛΙΣΤΕΣ ΤΟΥ ΠΑΜΕ
 -ΔΕΣΜΕΥΤΗΚΕ Ο ΔΗΜΟΣ ΓΙΑ ΤΗΝ ΚΑΤΑΒΟΛΗ ΤΩΝ ΔΕΔΟΥΛΕΥΜΕΝΩΝ ΣΤΟΥΣ ΑΠΛΗΡΩΤΟΥΣ ΜΟΥΣΙΚΟΥΣ
 -ΕΠΑΝΑΣΥΝΔΕΘΗΚΕ ΤΟ ΡΕΥΜΑ ΣΕ 4 ΟΙΚΟΓΕΝΕΙΕΣ ΑΝΕΡΓΩΝ


text:
Σήμερα νωρίς το πρωί πραγματοποιήθηκε συμβολικός αποκλεισμός και χτίσιμο της εισόδου του κτιρίου του Εργατικού Κέντρου Πάτρας, αναδεικνύοντας τις προδοτικές ευθύνες της νόθας πλειοψηφίας της διοίκησης, οι οποίοι μαζί με την κυβέρνηση και το κεφάλαιο οδηγούν σε πτώχευση το λαό.
 Την ίδια ώρα αντιπροσωπεία σωματείων και συνδικαλιστών του ΠΑΜΕ οργάνωσε κινητοποίηση στη ΔΕΗ με αποτέλεσμα την επανασύνδεση του ρεύματος σε οικογένειες ανέργων, ενώ εργαζόμενοι μουσικοί του δήμου μαζί με το ταξικό κλαδικό συνδικάτο στους ΟΤΑ νομού Αχαΐας πραγματοποίησαν παράσταση στο δημαρχείο αποσπώντας δέσμευση για την καταβολή των δεδουλευμένων τους.
 Στελέχη του ΠΑΜΕ και άλλοι εργαζόμενοι κινητοποιήθηκαν από το πρωί στα δικαστήρια για να σταματήσει η δίωξη σε βάρος συνδικαλιστών του συνδικάτου οικοδόμων που διώκονται γιατί πήραν μέρος σε παλαιότερη κινητοποίηση αλληλεγγύης σε καθαρίστριες δουλεμπορικού γραφείου στο νοσοκομείο του Ρίου. Οι συναγωνιστές αθωώθηκαν.
 ΟΛΟΙ ΑΥΡΙΟ ΣΤΗΝ ΑΠΕΡΓΙΑ ΜΕ ΤΟ ΠΑΜΕ, την ΠΑΣΕΒΕ, την ΠΑΣΥ και το ΜΑΣ,
 ΚΑΙ ΣΤΗΝ ΜΕΓΑΛΗ-ΠΑΛΛΑΙΚΗ ΣΥΓΚΕΝΤΡΩΣΗ ΣΤΗΝ ΠΛΑΤΕΙΑ ΓΕΩΡΓΙΟΥ ΣΤΙΣ 11 ΤΟ ΠΡΩΙ.
 Πυκνό πρόγραμμα πρωτοβουλιών ξεδιπλώθηκε από τις δυνάμεις του ΠΑΜΕ, της ΠΑΣΕΒΕ και του ΜΑΣ στην Πάτρα. Πέρα από τις ΓΣ και τα ΔΣ σωματείων, τις περιοδείες κι εξορμήσεις σε χώρους δουλειάς, τις ημέρες που προηγήθηκαν συγκροτήθηκαν δύο ακόμα λαϊκές επιτροπές αγώνα και αλληλεγγύης σε εργατογειτονιές της Πάτρας. Στα Ζαρουχλέικα και στα προσφυγικά πραγματοποιήθηκαν μαζικές λαϊκές συνελεύσεις έπειτα από κοινό κάλεσμα των συνδικάτων Οικοδόμων και Μετάλλου, της ΠΑΣΕΒΕ και του ΠΑΜΕ και συγκροτήθηκαν λαϊκές επιτροπές.
 Σήμερα νωρίς το πρωί πραγματοποιήθηκε συμβολικός αποκλεισμός και χτίσιμο της εισόδου του κτιρίου του Εργατικού Κέντρου Πάτρας που στεγάζει τους ομοϊδεάτες εργατοπατέρες της νόθας πλειοψηφίας της ΓΣΕΕ, οι οποίοι μαζί με την κυβέρνηση και το κεφάλαιο οδηγούν σε πτώχευση το λαό.
 Αμέσως μετά ακολούθησε μαζική παράσταση διαμαρτυρίας στην διεύθυνση δευτεροβάθμιας εκπαίδευσης, όπου και καταγγέλθηκε το όργιο τρομοκρατίας και απειλών σε βάρος μαθητών σχολείων της πόλης που κινητοποιούνται μαζί με το ΜΑΣ και το ΠΑΜΕ.
 Την ίδια ώρα αντιπροσωπεία σωματείων και συνδικαλιστών του ΠΑΜΕ οργάνωσε κινητοποίηση στη ΔΕΗ για την επανασύνδεση του ρεύματος σε οικογένειες ανέργων, ενώ εργαζόμενοι μουσικοί του δήμου μαζί με το ταξικό κλαδικό συνδικάτο στους ΟΤΑ νομού Αχαΐας πραγματοποίησαν παράσταση στο δημαρχείο διεκδικώντας τα δεδουλευμένα τους.
 Στελέχη του ΠΑΜΕ και άλλοι εργαζόμενοι βρίσκονται από το πρωί στα δικαστήρια για να σταματήσει η δίωξη σε βάρος συνδικαλιστών του συνδικάτου οικοδόμων που διώκονται γιατί πήραν μέρος σε παλαιότερη κινητοποίηση αλληλεγγύης σε καθαρίστριες δουλεμπορικού γραφείου στο νοσοκομείο του Ρίου.
 ΚΑΙ ΣΤΗΝ ΣΥΓΚΕΝΤΡΩΣΗ ΣΤΗΝ ΠΛΑΤΕΙΑ ΓΕΩΡΓΙΟΥ ΣΤΙΣ 11 ΤΟ ΠΡΩΙ.
 Συγκροτήθηκε χθες το απόγευμα η Γραμματεία Αιγίου της ΠΑΣΕΒΕ.
 Οι αυτοαπασχολούμενοι και οι μικροί ΕΒΕ του Αιγίου συγκρότησαν τον δικό τους ταξικό ενωτικό πόλο ενάντια στην πολιτική μονοπωλίων-κυβέρνησης και των ξεπουλημένων συνδικαλιστικών πλειοψηφιών εργατοπατέρων και μεγαλεμπόρων.
 Η πλειοψηφία του Εμπορικού Συλλόγου Αιγίου είναι εχθρός των αυτοαπασχολουμένων και των μικρών ΕΒΕ, σύμμαχος των μονοπωλίων.
 Η συνέλευση της ΠΑΣΕΒΕ αποφάσισε να πραγματοποιήσει σήμερα μαζικές εξορμήσεις μαζί με το ΠΑΜΕ και το ΜΑΣ στα εμπορικά καταστήματα καλώντας τους ΕΒΕ, να κλείσουν τα μαγαζιά τους αύριο και να πάρουν μέρος μαζί με τους εργαζόμενους και την φτωχή αγροτιά στην συγκέντρωση που οργανώνουν από κοινού στο


text:
Αίγιο το ΠΑΜΕ, η ΠΑΣΕΒΕ και η ΠΑΣΥ.
 Δικαζονται αύριο στις 9 το πρωί στα δικαστήρια της Πάτρας οι συνδικαλιστές του Συνδικάτου Οικοδόμων και του ΠΑΜΕ Αγγελόπουλος Μήτσος και Κοντογιαννάτος Άγγελος, γιατί είχαν συμπαρασταθεί στις κινητοποιήσεις των καθαριστριών που δούλευαν πριν μερικά χρόνια στο δουλεμπορικό γραφείο που καθάριζε το νοσοκομείο του Ρίου και διεκδίκησαν τα ένσημα τους.
 Οι συνδικαλιστές δικαζονται με στημενες κατηγοριες περί δήθεν "πρόκλησης επεισοδίων". Είναι φανερό πως πρόκειται για μια ακόμα προσπάθεια τρομοκράτησης και ποινικοποίησης της συνδικαλιστικής δράσης και συνολικά του αγώνα του λαού, ενταγμένη στη συνολική βάρβαρη αντιλαϊκή επίθεση που έχει εξαπολύσει η κυβέρνηση με στόχο να σώσουν και να ενισχύσουν την κερδοφορία του κεφαλαίου.
 Το ΠΑΜΕ και τα ταξικά συνδικάτα τους δηλώνουν πως η τρομοκρατία δεν θα περάσει.
 Έχουμε την δύναμη. Μπορούμε να τους σταματήσουμε.
 Αποδυναμώνοντας τους πολιτικούς και συνδικαλιστικούς υπηρέτες των μονοπωλίων.
 Όλοι με το ΠΑΜΕ στην απεργία στις 15 Δεκέμβρη και στη συγκέντρωση στις 11 το πρωί στην πλ. Γεωργίου.
 ΚΑΤΑΓΓΕΛΙΑ ΓΙΑ ΤΗΝ ΕΚΔΙΚΗΤΙΚΗ ΣΥΛΛΗΨΗ ΤΟΥ ΣΑΡΙΤΖΟΓΛΟΥ ΝΙΚΟΥ, ΕΡΓΑΖΟΜΕΝΟΥ ΣΤΑ ΛΑΤΟΜΕΙΑ ΤΟΥ ΑΡΑΞΟΥ
 Οργή και αγανάκτηση προκαλεί η μεθοδευμένη-όπως όλα δείχνουν-σύλληψη του συνάδελφου Νίκου Σαριτζόγλου, εργαζόμενου στα λατομεία του Αράξου, με πρόσχημα κάποιο παλιό ανεξόφλητο χρέος προς το κράτος από την εποχή που ήταν αυτοαπασχολούμενος.
 Η κυβέρνηση του ΠΑΣΟΚ την ώρα που στέλνει φυλακή αυτοαπασχολούμενους, που η ίδια τους ξεκληρίζει με την βάρβαρη πολιτική της, κάνει τις πλάτες στους εφοπλιστές, στους τραπεζίτες και στα μονοπώλια που απολαμβάνουν νέων φοροαπαλλαγών και κρατικών επιδοτήσεων, νέων αντεργατικών μνημόνιων και μέτρων.
 Σοβαρά ερωτηματικά εγείρει ο τρόπος που συνελήφθη ο συνάδελφος, καθώς η αστυνομία τον περίμενε έξω από τον τηλεοπτικό σταθμό «Τέλε Τάιμ», στον οποίο κατευθυνόταν το βράδυ στις 9-12-2010 για να εμφανιστεί στο κεντρικό δελτίο ειδήσεων όπως είχε συνεννοηθεί με τους υπεύθυνους του σταθμού.
 Ο συνάδελφος πρωτοστατούσε στον αγώνα των εργαζομένων στα λατομεία του Αράξου για την διασφάλιση των θέσεων εργασίας τους.
 Τα ερωτηματικά μεγαλώνουν καθώς είναι γνωστό ότι ο κύριος Καρβουνιάρης ήταν υποψήφιος στις πρόσφατες εκλογές με τον κύριο Κατσικόπουλο.
 Είναι γνωστές εξάλλου οι βρώμικες μέθοδοι που χρησιμοποιούν, κρατικοί και παρακρατικοί μηχανισμοί της κυβέρνησης του ΠΑΣΟΚ για να τρομοκρατήσουν την εργατική τάξη και τους αυτοαπασχολούμενους.
 Εάν οι υπεύθυνοι του καναλιού και όσοι κρύβονται πίσω από τη σύλληψη του συναδέλφου, πιστεύουν ότι με τέτοιες μεθοδεύσεις θα φιμώσουν και θα τρομοκρατήσουν τους εργαζόμενους, γελιούνται.
 Στον λάκκο που σκάβουν για το λαό τα κυβερνητικά παπαγαλάκια, θα πέσουν οι ίδιοι μέσα. Αυτό έχει αποδείξει η ιστορία, διότι «τον χαφιεδισμό πολλοί αγάπησαν, τον χαφιέ ουδείς»!
 Απαιτούμε την άμεση απελευθέρωση του συνάδελφου Νίκου Σαριτζόγλου.
 ΟΧΙ ΣΤΟ ΕΜΠΟΡΙΟ ΥΓΕΙΑΣ
 ΟΧΙ ΣΤΟ ΚΕΝΤΡΟ ΥΓΕΙΑΣ – ΕΠΙΧΕΙΡΗΣΗ
 Αγωνιστική παρέμβαση διαμαρτυρίας πραγματοποίησαν η Επιτροπή Αγώνα Υγείας πρόνοιας του ΠΑΜΕ και η Λαϊκή Συσπείρωση Ερυμάνθου στο Κέντρο Υγείας Χαλανδρίτσας, την Τετάρτη 8/12, βροντοφωνάζοντας «ΟΧΙ στους νέους τοπικούς φόρους, ΟΧΙ στο χαράτσι των τριών ευρώ, στα νοσοκομεία και τα κέντρα υγείας. ΟΧΙ στις πληρωμές για τις εργαστηριακές εξετάσεις. Η υγεία είναι αγαθό όχι εμπόρευμα».
 Η κυβέρνηση του ΠΑΣΟΚ και η ΕΕ, με τη στήριξη της ΝΔ και του ΛΑΟΣ, χαρατσώνει το λαό και εμπορευματοποιεί παραπέρα την υγεία. Με


text:
το μνημόνιο και τον «Καλλικράτη» οδηγούν σε κλείσιμο επαρχιακά κέντρα υγείας, όπως της Χαλανδρίτσας και της Τριταίας.
 ΚΟΙΝΟ ΚΑΛΕΣΜΑ ΤΩΝ ΣΥΝΔΙΚΑΤΩΝ ΟΙΚΟΔΟΜΩΝ-ΜΕΤΑΛΛΟΥ
 ΕΛΑ ΣΤΗ ΛΑΙΚΗ ΣΥΝΕΛΕΥΣΗ ΤΩΝ ΠΡΟΣΦΥΓΙΚΩΝ
 ΣΑΒΒΑΤΟ 11 ΔΕΚΕΜΒΡΗ – 6μ.μ.
 ΣΤΟΝ ΠΑΜΜΙΚΡΑΣΙΑΤΙΚΟ ΣΥΝΔΕΣΜΟ.
 ΗΡΘΕ Η ΩΡΑ ΝΑ ΣΗΚΩΣΟΥΜΕ ΤΟ ΜΠΟΙ ΜΑΣ. ΝΑ ΠΟΥΜΕ «ΔΕΝ ΠΑΕΙ ΑΛΛΟ»
 ΝΑ ΒΓΟΥΜΕ ΣΤΟΝ ΔΡΟΜΟ ΜΕ ΤΙΣ ΟΙΚΟΓΕΝΕΙΕΣ ΜΑΣ ΓΙΑ ΝΑ ΜΗΝ ΜΑΣ ΚΑΤΑΝΤΗΣΟΥΝ ΖΗΤΙΑΝΟΥΣ.
 ΝΑ ΟΡΓΑΝΩΣΟΥΜΕ ΤΩΡΑ ΛΑΙΚΗ ΕΠΙΤΡΟΠΗ ΑΓΩΝΑ ΚΑΙ ΑΛΛΗΛΕΓΓΥΗΣ ΣΤΗΝ ΠΕΡΙΟΧΗ ΜΑΣ.
 ΜΗΝ ΠΕΡΙΜΕΝΕΙΣ ΝΑ ΣΕ ΛΥΠΗΘΟΥΝ ΚΑΙ ΝΑ ΚΑΤΑΛΑΒΟΥΝ ΤΟ ΠΟΝΟ ΣΟΥ
 Συνάδελφοι, δεν θα μείνουμε με σταυρωμένα τα χέρια. Δεν θα θυσιαστούμε για να αυγατίσουν τα κέρδη των μονοπωλίων και των μεγαλοεπιχειρηματιών. Με καλή οργάνωση σε κάθε χώρο δουλειάς, σε κάθε γειτονιά, σε κάθε σωματείο,  θα απαιτήσουμε λύσεις,  θα αποτρέψουμε μέτρα σε βάρος των οικογενειών μας  δεν θα επιτρέψουμε να βγάλει η τράπεζα στο σφυρί το σπίτι του συνάδελφου που είναι άνεργος,  θα κόψουμε το χέρι σε όποιον επιχειρήσει να κόψει το ρεύμα ή το νερό σε άνεργο συνάδελφο  θα απαιτήσουμε δυναμικά λύσεις στα νοσοκομεία που πετούν έξω τους άνεργους συνάδελφους γιατί δεν έχουν θεωρήσει το βιβλιάριο υγείας θα κλείσουμε το δρόμο σε όλα τα αρπακτικά που βάζουν εμπόδια για να ζούμε την οικογένεια μας, να σπουδάζουμε τα παιδιά μας. Συνάδελφοι, σε αυτές τις συνθήκες, αυτές οι μορφές πάλης είναι αναγκαίες και επιβεβλημένες.
 ΔΕΝ ΑΝΑΓΝΩΡΙΖΟΥΜΕ ΤΟ ΧΡΕΟΣ-ΑΥΤΟΙ ΜΑΣ ΧΡΩΣΤΑΝΕ
 Η δύναμη μας είναι στον κοινό ταξικό αγώνα, διαχωρισμένοι από τους εργατοπατέρες που υπονομεύουν την πάλη.
 Ήδη με κινητοποιήσεις που οργανώσαμε από κοινού το ΠΑΜΕ, η ΠΑΣΕΒΕ, η ΠΑΣΥ και το ΜΑΣ, με την συμμετοχή των ίδιων των ανέργων πετύχαμε να επανασυνδεθεί άμεσα το ρεύμα και το νερό σε δεκάδες οικογένειες συναδέλφων μας. Την ώρα που η ΔΕΗ κόβει το ρεύμα σε οικογένειες ανέργων, κάνει τις πλάτες σε μεγαλοεπιχειρηματίες που χρωστούν δεκάδες χιλιάδες ευρώ.
 Πληρώθηκαν τα δεδουλευμένα στις καθαρίστριες του ιδιωτικού συνεργείου του νοσοκομείου Αγ. Αντρέας, με αγώνα μαζί με το ΠΑΜΕ και κόντρα στη συμμαχία ΠΑΣΟΚ-ΚΟΕ (Πετρόπουλος-Χατζηλάμπρου) που έκαναν πλάτες στο δουλεμπορικό γραφείο. Πετύχαμε την επαναπρόσληψη απολυμένων συναδέλφων μας.
 Με κινητοποίηση του συνδικάτου οικοδόμων και του ΠΑΜΕ δικαιώθηκε ο ανάπηρος συνάδελφος Κατσιαδράμης Δημήτρης ο οποίος έχει χάσει και τα δυο του πόδια την ώρα της δουλειάς.
 1. Επίδομα ανεργίας σε όλους τους απολυμένους ανεξάρτητα από όριο ενσήμων.
 2. Επίδομα ανεργίας σε όλους τους επαγγελματίες κι αυτοαπασχολούμενους που έκλεισαν τα μαγαζιά ή εργάζονται περιστασιακά.
 3. Πλήρη, δωρεάν ιατροφαρμακευτική περίθαλψη, με θεώρηση των βιβλιαρίων υγείας όλων των ταμείων, χωρίς όρους και προϋποθέσεις, για τις οικογένειες των ανέργων των επαγγελματιών και φτωχών αγροτών.
 4. Μείωση 50% στα τιμολόγια ΔΕΚΟ και απαγόρευση διακοπής νερού, ρεύματος και σταθερού τηλεφώνου. Μείωση και κατάργηση των δημοτικών τελών, ειδικά για τους άνεργους, τους εργαζόμενους, αυτοαπασχολούμενους και μικρούς ΕΒΕ.
 5. Ασφαλιστική κάλυψη για συντάξιμο χρόνο με ευθύνη του κράτους.
 6. Διαγραφή χρεών από τόκους και πάγωμα αποπληρωμής δανείων για το διάστημα ανεργίας, και παράλληλα απαγόρευση κατασχέσεων.
 7. Επιδότηση ενοικίου με αναδιαμόρφωση των άθλιων σημερινών εισοδηματικών κριτηρίων που να συμπεριλάβει και επαγγελματίες, αυτοαπασχολούμενους κλπ.
 8. Με ευθύνη του κράτους, να γίνει


text:
αγορά, συγκέντρωση και διάθεση τροφίμων σε άνεργους.
 9. Δωρεάν σίτιση, στέγαση, μετακίνηση και παροχή συγγραμμάτων για φοιτητές σπουδαστές που προέρχονται από οικογένειες άνεργων και χαμηλόμισθων εργαζόμενων, αυτοαπασχολουμένων και αγροτών.
 10. Καμιά απόλυση συμβασιούχου σε δημόσιο και ιδιωτικό τομέα. Προσλήψεις στους τομείς της υγείας, Πρόνοιας, Εκπαίδευσης και σε άλλα έργα κοινωνικών υποδομών. Κατάργηση των ΣΔΙΤ.
 Κανένας κλάδος, κανένας μεμονωμένος εργαζόμενος ή αυτοαπασχολούμενος, δεν μπορεί μόνος του να αντιμετωπίσει την επίθεση του μαύρου αντιλαϊκού μπλοκ που έχουν συγκροτήσει τα μονοπώλια, οι τραπεζίτες, οι εφοπλιστές και οι βιομήχανοι μαζί με τη κυβέρνηση του ΠΑΣΟΚ, με τις ηγεσίες της ΝΔ και του Λάος, με την στήριξη των κομμάτων του ευρωμονόδρομου.
 Στο πλάι τους στέκουν οι ξεπουλημένες-προδοτικές πλειοψηφίες της ΓΣΕΕ, της ΑΔΕΔΥ, της ΓΣΕΒΕΕ, του ΕΚ Πάτρας, του Εμπορικού Συλλόγου κι άλλων φορέων και συνδικάτων όπου ο έλεγχος βρίσκεται στα χέρια φιλοκυβερνητικών και αντιλαϊκών δυνάμεων.
 Όλοι αυτοί μαζί με το σκορποχώρι του ΣΥΝ-Σύριζα έκαναν τα πάντα για να αποκοιμίσουν το λαό, να κερδίσει χρόνο η κυβέρνηση. Στηρίξανε την ΓΣΕΕ και το ΕΚ Πάτρας, αυτά τα φυτώρια εργατοπατέρων που υπερασπίζονται τα κέρδη του κεφαλαίου και τα αντιλαϊκά μέτρα.
 ΝΑ ΠΤΩΧΕΥΣΕΙ Η ΠΛΟΥΤΟΚΡΑΤΙΑ –ΟΧΙ Ο ΛΑΟΣ
 Τα μέτρα σχεδιάζονταν και προετοιμάζονταν χρόνια. Δεν επιβλήθηκαν στις ηγεσίες του ΠΑΣΟΚ, της ΝΔ, του Λαός. Περιγράφονταν στα προεκλογικά τους προγράμματα, προετοιμάζονταν, με νόμους και ρυθμίσεις, καιρό τώρα.
 Το ΠΑΜΕ, τα ταξικά συνδικάτα, η ΠΑΕΒΕ, η ΠΑΣΥ, προειδοποιήσαμε για την επερχόμενη λαίλαπα. Δεν μείναμε στα λόγια Πήραμε και συνεχίζουμε να παίρνουμε συγκεκριμένες πρωτοβουλίες οργάνωσης της πάλης. Φέρνουμε στο προσκήνιο τις σύγχρονες ανάγκες μας.
 Δεν πρόκειται να σταματήσουν πουθενά, αν εμείς δεν τους σταματήσουμε.
 Το μνημόνιο διαρκείας και η βάρβαρη αντιλαϊκή επίθεση που έχει εξαπολύσει η κυβέρνηση, έχει στόχο την σωτηρία και την ενίσχυση της κερδοφορίας των μονοπωλίων.
 ΟΛΟΙ ΜΕ ΤΟ ΠΑΜΕ, ΤΗΝ ΠΑΣΕΒΕ, ΤΗΝ ΠΑΣΥ, ΤΟ ΜΑΣ
 ΣΤΗΝ ΑΠΕΡΓΙΑ ΣΤΙΣ 15 ΔΕΚΕΜΒΡΗ ΚΑΙ ΣΤΗΝ ΣΥΓΚΕΝΤΡΩΣΗ ΣΤΗΝ ΠΛΑΤΕΙΑ ΓΕΩΡΓΙΟΥ ΣΤΙΣ 11 ΤΟ ΠΡΩΙ
 Κινητοποίηση στον ΟΑΕΔ και στη συνέχεια κατάληψη της περιφέρειας Δυτ. Ελλάδας, πραγματοποιήθηκε από δεκάδες εργαζόμενους, άνεργους και νέους που αναποκρίθηκαν στο κάλεσμα της γραμματείας Πάτρας του ΠΑΜΕ.
 Έξω από το κτίριο της περιφέρειας κρεμάστηκε μεγάλο πανό με τα αιτήματα για τους ανέργους: ΕΠΙΔΟΜΑ ΑΝΕΡΓΙΑΣ 1120€ ΚΑΙ ΔΩΡΕΑΝ ΙΑΤΡΟΦΑΡΜΑΚΕΥΤΙΚΉ ΠΕΡΙΘΑΛΨΗ ΓΙΑ ΟΛΟΥΣ ΤΟΥΣ ΑΝΕΡΓΟΥΣ – 30% ΜΕΙΩΣΗ ΣΕ ΔΕΗ-ΟΤΕ-ΔΕΥΑΠ ΚΑΙ ΑΠΑΓΟΡΕΥΣΗ ΔΙΑΚΟΠΗΣ.
 Αντιπροσωπεία της γραμματείας του ΠΑΜΕ κατέθεσε ψήφισμα στον περιφερειάρχη με τα αιτήματα για τους ανέργους, καθώς και για τα οξυμένα προβλήματα στη φοιτητική μέριμνα. Παράλληλα τέθηκε το ζήτημα της επανασύνδεσης σε συνάδελφο πατέρα 3 παιδιών που ζει με αναπηρική σύνταξη, με άνεργη γυναίκα. Η σύνδεση του ρεύματος είχε γίνει ήδη από μέλη του ΠΑΜΕ.
 ΜΑΖΙΚΕΣ ΕΞΟΡΜΗΣΕΙΣ ΚΑΙ ΠΑΡΑΣΤΑΣΗ ΔΙΑΜΑΡΤΥΡΙΑΣ ΣΤΟ ΔΗΜΟ ΠΑΤΡΕΩΝ
 ΓΙΑ ΤΙΣ ΠΡΩΤΟΒΟΥΛΙΕΣ ΤΟΥ ΠΑΜΕ ΓΙΑ ΤΟΥΣ ΑΝΕΡΓΟΥΣ:
 Μαζική εξόρμηση πραγματοποιήθηκε σήμερα το πρωί από μέλη του ΠΑΜΕ, έξω από τον ΟΑΕΔ, τη ΔΕΗ και τη ΔΕΥΑΠ, όπου μοιράστηκε κάλεσμα του ΠΑΜΕ προς τους ανέργους και τις οικογένειες τους, με αφορμή και τη δημοσίευση των νέων στοιχείων για την ανεργία, καθώς είναι χιλιάδες πλέον οι συνάδελφοι και οι οικογένειές τους που προσπαθούν να τα βγάλουν πέρα


text:
με τα 440 ευρώ του ΟΑΕΔ και ακόμα περισσότεροι αυτοί που δεν πληρούν τις «τυπικές» προϋποθέσεις για το ταμείο ανεργίας.
 Τα μέλη του ΠΑΜΕ κάλεσαν τους ανέργους, αλλά ακόμα και όσους έχουν προσωρινά δουλειά και βιώνουν στο πετσί τους την αντιλαϊκή πολιτική, να συμμετέχουν στο αυριανό (Τρίτη) συλλαλητήριο του ΠΑΜΕ για την ανεργία στις 9 το πρωί, στον ΟΑΕΔ (Αγ. Ανδρέου & Κολοκοτρώνη), να βάλουν και αυτοί πλάτη στην οργάνωση της πάλης ενάντια στο μαύρο μπλοκ κυβέρνησης ΠΑΣΟΚ-ΝΔ-ΕΕ-πλουτοκρατίας.
 Ακολούθησε παράσταση διαμαρτυρίας στο Δήμο Πατρέων και στον αντιδήμαρχο Α. Σκαρμέα όπου η αντιπροσωπεία του ΠΑΜΕ, μαζί με τον υποψήφιο αντιπεριφερειάρχη Αχαΐας με τη Λαϊκή Συσπείρωση, Χρήστο Τσαντή, κατέθεσε το πλαίσιο αιτημάτων για τους ανέργους και απαίτησε από το Δήμο να πάρει θέση.
 Ο κ. Σκαρμέας, που είναι και υποψήφιος του ΠΑΣΟΚ, “πρόσφερε” αρκετή “συμπάθεια” στους ανέργους και προσπάθησε να ξεγλιστρήσει λέγοντας πως δεν είναι αρμοδιότητα του δήμου τα συγκεκριμένα αιτήματα.
 Όταν όμως του ζητήθηκε να πάρει θέση για το αν θα συνεχίσει ο δήμος να διακόπτει το νερό και να χρεώνει υπέρογκα δημοτικά τέλη στους ανέργους, τους αυτοαπασχολούμενους που κλείνουν τα μαγαζιά τους, τους φτωχούς αγρότες, τους φοιτητές-σπουδαστές που προέρχονται από φτωχές λαϊκές οικογένειες, “θυμήθηκε” το παραμύθι του ΠΑΣΟΚ ότι δεν υπάρχουν λεφτά και φυσικά δεν πήρε θέση πάνω στο αίτημα του ΠΑΜΕ για αύξηση των δημοτικών τελών και των λογαριασμών της ΔΕΥΑΠ στις βίλες και τα μονοπώλια της πόλης μας και αντίστοιχη μείωση στις οικογένειες που αντιμετωπίζουν πρόβλημα.
 Το ΠΑΜΕ καλεί τον κόσμο σε ξεσηκωμό, να μπει στο δρόμο της σύγκρουσης, της ανατροπής για να πάψουμε να είμαστε τα μόνιμα υποζύγια που θα τραβάμε το κάρο της κερδοφορίας και της ανάπτυξης των μεγαλοεργολάβων, των καπιταλιστών.
 Να διεκδικήσουμε άμεσα για όλους τους ανέργους:
 1. Απλοποίηση των προϋποθέσεων για τη χορήγηση του επιδόματος ανεργίας, επέκταση του σε αυτοαπασχολούμενους που έκλεισαν τα μαγαζιά τους και σε όσους εργάζονται περιστασιακά. Δε θα επιτρέψουμε τη μείωση ακόμα και αυτών των πενιχρών επιδομάτων. Επίδομα ανεργίας 1120€ σε όλους και για όλο το διάστημα που είναι άνεργοι.
 2. Πλήρη, δωρεάν, ιατροφαρμακευτική περίθαλψη για όλους τους ανέργους και τις οικογένειες τους, με ανανέωση των βιβλιαρίων του ΙΚΑ και των άλλων ταμείων, χωρίς όρους και προϋποθέσεις με κάλυψη 100% από το κράτος.
 3. Μόνιμη και σταθερή δουλειά για όλους. Κατάργηση των ελαστικών εργασιακών σχέσεων.
 4. Μείωση 30% των τιμολογίων ΔΕΚΟ με παράλληλη απαγόρευση της διακοπής παροχής νερού, ρεύματος και σταθερού τηλεφώνου.
 5. Χορήγηση δωρεάν κάρτας απεριορίστων διαδρομών στις αστικές συγκοινωνίες.
 6. Ο χρόνος ανεργίας να υπολογίζεται ως συντάξιμος χρόνος.
 7. Διαγραφή χρεών από τόκους και πάγωμα αποπληρωμής δανείων για όσο διάστημα κάποιος είναι άνεργος. Αντίστοιχα μέτρα για τους αυτοαπασχολούμενους και τους φτωχούς αγρότες. Απαγόρευση των κατασχέσεων της ιδιοκτησίας των λαϊκών οικογενειών (κατοικία, γεωργική εκμετάλλευση, κλπ).
 8. Επιδότηση ενοικίου στο 100% της αξίας του.
 9. Κρατική αγορά με συγκέντρωση και διάθεση τροφίμων σε ανέργους και χαμηλοσυνταξιούχους. Δημιουργία κρατικών πρατηρίων για ανάγκες ένδυσης, υπόδησης, ατομικής υγιεινής σε τιμές κόστους.
 10. Δωρεάν παροχή των απαραίτητων σχολικών ειδών για τα παιδιά των ανέργων. Πλήρη κάλυψη του κόστους σπουδών για φοιτητές που οι γονείς


text:
τους είναι άνεργοι, φτωχοί αγρότες.
 11. Καμία απόλυση συμβασιούχων σε δημόσιο και ιδιωτικό τομέα.
 12. Προσλήψεις στους τομείς Υγείας Πρόνοιας, Εκπαίδευσης και σε άλλα έργα κοινωνικών υποδομών για μείωση της ανεργίας και κάλυψη των μεγάλων έργων που υπάρχουν.
 18 Οκτωβρίου 2010.
 ΑΝΑΚΟΙΝΩΣΗ ΠΡΟΣ ΤΟΥΣ ΑΝΕΡΓΟΥΣ ΚΑΙ ΤΙΣ ΟΙΚΟΓΕΝΕΙΕΣ ΤΟΥΣ.
 Εργαζόμενοι, άνεργοι, αυτοαπασχολούμενοι, νέοι και νέες,
 Η λαϊκή οικογένεια βιώνει τη χειρότερη επίθεση των τελευταίων χρόνων. Σήμερα η «επίσημη» ανεργία ξεπερνάει το 12%, με τους εγγεγραμμένους άνεργους να φτάνουν τον Ιούλη στους 659.384 με χιλιάδες ακόμα που δεν περιλαμβάνονται στα μητρώα του ΟΑΕΔ. Ειδικά στους νέους 15 με 24 ετών η ανεργία εκτινάχθηκε στο 32,6%.
 Είναι χιλιάδες πλέον οι συνάδελφοι και οι οικογένειές τους που προσπαθούν να τα βγάλουν πέρα με τα 440 ευρώ του ΟΑΕΔ και ακόμα περισσότεροι αυτοί που δεν πληρούν τις «τυπικές» προϋποθέσεις για το ταμείο ανεργίας. Αλλά ακόμα και σε όσους έχουν προσωρινά δουλειά τα πράγματα δεν είναι καλύτερα.
 Η κυβέρνηση του ΠΑΣΟΚ, όχι μόνο δεν δίνει λύση στα προβλήματα των ανέργων, αλλά παίρνει και νέα μέτρα που θα κάνουν τη ζωή μας κόλαση: οι νέες περικοπές στον ΟΑΕΔ θα καταφέρουν πλήγμα ακόμα και στο κουτσουρεμένο επίδομα των 450€, ενώ την ίδια στιγμή δίνουν εκατοντάδες εκατομμύρια ευρώ «ζεστό χρήμα» στους εργοδότες ως «επιδότηση της εργασίας». Η αύξηση στις τιμές και στη φορολογία μας στερούν ακόμη και τα στοιχειώδη. Η αύξηση στα τιμολόγια της ΔΕΗ και στο πετρέλαιο θέρμανσης θα πλήξει κάθε λαϊκό νοικοκυριό. Η καθιέρωση των 3 ευρώ εισιτηρίου στα εξωτερικά ιατρεία καθώς και η αύξηση των πληρωμών για πολλές εξετάσεις και η περικοπή εκατοντάδων φαρμάκων από τα συνταγολόγια του ΙΚΑ αδειάζει την τσέπη των ασθενών. Η έλλειψη παιδικών σταθμών οδηγεί να πετάγονται στο δρόμο χιλιάδες παιδιά λαϊκών οικογενειών ή να υποχρεώνονται να πληρώνουν.
 ΕΧΟΥΜΕ ΤΗΝ ΔΥΝΑΜΗ ΝΑ ΤΟΥΣ ΣΤΑΜΑΤΗΣΟΥΜΕ
 Ήδη με κινητοποιήσεις μας και τη συμμετοχή των ίδιων των ανέργων πετύχαμε να επανασυνδεθεί άμεσα το κομμένο ρεύμα και νερό σε οικογένειές άνεργων συναδέλφων μας. Με κινητοποίηση του συνδικάτου οικοδόμων και του ΠΑΜΕ δικαιώθηκε ο ανάπηρος συνάδελφος οικοδόμος που η κυβέρνηση του έκοψε την αναπηρική σύνταξη.
 Σήμερα, επιβάλλεται να μην αποδεχτούμε αυτήν την κατάσταση, να δώσουμε απάντηση με την οργάνωση του αγώνα μας από τα κάτω, στη γειτονιά, τη συνοικία, το χώρο δουλειάς. Να οργανωθούμε στα ταξικά σωματεία, να τα δυναμώσουμε.
 Συνάδελφοι, άνεργοι υποαπασχολούμενοι βράζουμε στο ίδιο καζάνι, αντιμετωπίζουμε τα ίδια προβλήματα, οι οικογένειες μας τραβούν τα ίδια βάσανα. Ο σημερινός εργαζόμενος είναι υποψήφιος άνεργός αύριο.
 Δεν έχουμε άλλο δρόμο από τον δρόμο του αγώνα για να βάλουμε φρένο στην αντιλαϊκή επίθεση. Από την εγκατάλειψη του πολιτικού και συνδικαλιστικού προσωπικού της πλουτοκρατίας, το μαύρισμα των επίσημων και ανεπίσημων υποψηφίων της ΝΔ και του ΠΑΣΟΚ στις τοπικές-περιφερειακές εκλογές.
 Τον δρόμο της σύγκρουσης, της ανατροπής για να πάψουμε να είμαστε τα μόνιμα υποζύγια που θα τραβάμε το κάρο της κερδοφορίας και της ανάπτυξης των μεγαλοεργολάβων, των καπιταλιστών.
 Σε αυτό το δρόμο σας καλούμε να στρατευτείτε.
 Σε αυτό το δρόμο υπάρχει διέξοδος προς όφελος των εργατών.
 ΔΕΥΤΕΡΑ 18/10: 8πμ μαζική ενημέρωση των εργαζομένων που πηγαίνουν το πρωί σε ΟΑΕΔ-ΔΕΗ-ΔΕΥΑΠ και


text:
στη συνέχεια παράσταση διαμαρτυρίας σε ΔΗΜΟ-ΝΟΜΑΡΧΙΑ-ΠΕΡΙΦΕΡΕΙΑ.
 ΤΡΙΤΗ 19/10: 9πμ Κινητοποίηση έξω από τον ΟΑΕΔ (Αγ. Ανδρέου & Κολοκοτρώνη).
 ΑΓΑΝΑΚΤΗΣΗ ΑΠΟ ΤΟ ΚΛΑΔΟ ΤΩΝ ΚΑΤΑΣΚΕΥΩΝ.
 ΟΙ ΜΑΥΡΟΓΙΑΛΟΥΡΟΙ ΞΑΝΑΧΤΥΠΗΣΑΝ.
 Οργή και αγανάκτηση από τους εργαζόμενους στα κατασκευαστικά έργα του Φράγματος Πείρου-Παραπείρου, του Διακονιάρη και του Γλαύκου, στα έργα της ΕΡΓΟΣΕ και στο λιμάνι προκάλεσε η σημερινή επίσκεψη του υπουργού κ. Μαγκριώτη, του περιφερειάρχη και των κυβερνητικών βουλευτών, μαζί με τους υποψηφίους του ΠΑΣΟΚ σε Δήμο-Περιφέρεια, σε αγαστή συνεργασία με το μεγαλοκατασκευαστή πρόεδρο της Μηχανικής Εμφιετζόγλου και το κατασκευαστικό κεφάλαιο που δραστηριοποιείται σε αυτά τα έργα.
 Προκάλεσαν την αγανάκτηση των εργαζόμενων στα συγκεκριμένα κατασκευαστικά έργα γιατί δεν έβγαλαν άχνα για το ότι είναι απλήρωτοι 4 και 5 μήνες. Για μια ακόμα φορά πούλησαν φύκια για μεταξωτές κορδέλες προκειμένου να ξεγελάσουν, να κοροϊδέψουν τους εργαζόμενους στα έργα, το σύνολο των εργαζομένων της πόλης μας που πλήττεται από τη μη αποπεράτωση των έργων τόσα χρόνια.
 Καλούμε τους εργαζόμενους σε κοινή πορεία για τη διεκδίκηση των δικαιωμάτων μας, των σύγχρονων αναγκών μας. Τους καλούμε να εγκαταλείψουν το ΠΑΣΟΚ και τη ΝΔ ως υπεύθυνους για τη σημερινή κατάσταση και να μαυρίσουν τους επίσημους και ανεπίσημους υποψήφιους τους.
 Να πάρουν μέρος στις πρωτοβουλίες που θα πάρει το Συνδικάτο Οικοδόμων και το ΠΑΜΕ την επόμενη εβδομάδα για την άμεση καταβολή των δεδουλευμένων τους και για την κάλυψη των σύγχρονων αναγκών τους.
 Άνοιξε το βιβλιοπωλείο της Σύγχρονης Εποχής στην Π...
 Η συγκλονιστικότερη απεργιακή συγκέντρωση στην Πάτ...
 Πυκνό πρόγραμμα πρωτοβουλιών ξεδιπλώθηκε από τις δ...
 Συγκροτήθηκε χθες το απόγευμα η Γραμματεία Αιγίου ...
 ΚΑΤΑΓΓΕΛΙΑ ΓΙΑ ΤΗΝ ΕΚΔΙΚΗΤΙΚΗ ΣΥΛΛΗΨΗ ΤΟΥ ΣΑΡΙΤΖΟΓ...


text:
οι επιδοτουμενοι του Οαεδ θα παρουν το επιδομα απο το πλεονασμα; - Press Report
 οι επιδοτουμενοι του Οαεδ θα παρουν το επιδομα απο το πλεονασμα;
 22 Νοέμβριος 2016 11:23:16 ΟΙΚΟΝΟΜΙΑ Έως 30/11 μπορούν οι ενδιαφερόμενοι να υποβάλλουν αιτήσεις στον ΟΑΕΔ για το εποχικό επίδομα 2016. Οι αιτήσεις γίνονται και στα ΚΕΠ. Δείτε αναλυτικά τι ισχύει. Οι δικαιούχοι μπορούν να υποβάλουν τις αιτήσεις τους ηλεκτρονικά, είτε στα Κέντρα Προώθησης Απασχόλησης (ΚΠΑ2) του ΟΑΕΔ, είτε μέσω οποιουδήποτε άλλου χώρου ηλεκτρονικής πρόσβασης, είτε μέσω των Κέντρων Εξυπηρέτησης Πολιτών (ΚΕΠ). Η διαδικασία θα ολοκληρωθεί την 30ή Νοεμβρίου 2015 και ώρα 15:00, για όσους υποβάλουν αίτηση μέσω των ΚΠΑ 2 και των ΚΕΠ και ώρα 23:59 για όσους υποβάλουν αίτηση με ηλεκτρονικό τρόπο. Η δε παραλαβή των δικαιολογητικών θα ολοκληρωθεί την επομένη μέρα (1/12/2016). Δικαιούχοι του βοηθήματος είναι εργαζόμενοι των παρακάτω κατηγοριών: Οικοδόμοι, λατόμοι, ασβεστοποιοί, πλινθοποιοί, αγγειοπλάστες, δασεργάτες, ρητινοσυλλέκτες, καπνεργάτες, μουσικοί μέλη των οικείων επαγγελματικών σωματείων, υποδηματεργάτες, μισθωτοί ναυπηγοεπισκευαστικής ζώνης, χειριστές εκσκαπτικών –ανυψωτικών – οδοποιητικών – γεωτρητικών μηχανημάτων, ηθοποιοί, τεχνικοί κινηματογράφου και τηλεόρασης, ταξιθέτες θεάτρου – κινηματογράφου, χειριστές και βοηθοί χειριστών κινηματογράφου, ελεγκτές κινηματογράφου και θεάτρου, ταμίες κινηματογράφου και θεάτρου, μισθωτοί τουριστικού και επισιτιστικού κλάδου και σμυριδεργάτες. Τα δικαιολογητικά που αφορούν στις ημέρες ασφάλισης, στο εισόδημα και – για τους πολίτες τρίτων χωρών – στην άδεια διαμονής, αναζητούνται αυτεπάγγελτα από τον ΟΑΕΔ μέσω των Πληροφοριακών Συστημάτων του ΙΚΑ-ΕΤΑΜ, της Γενικής Γραμματείας Πληροφοριακών Συστημάτων και του Υπουργείου Εσωτερικών αντίστοιχα. Με εξαίρεση τους απασχολούμενους στον οικοδομικό κλάδο, οι λοιπές κατηγορίες δεν δικαιούνται το ειδικό εποχικό βοήθημα εάν πληρούν τις προϋποθέσεις τακτικής επιδότησης, από 10/9/2016 έως 30/11/2016. Πληροφορίες σχετικά με τους όρους, τις προϋποθέσεις, το ύψος του βοηθήματος και τα δικαιολογητικά, οι δικαιούχοι μπορούν να λάβουν από το διαδικτυακό τόπο του Οργανισμού, www.oaed.gr . ΟΑΕΔ επίδομα εποχιακό επίδομα Has video: Exclude from popular: 0 Όλες οι ειδήσεις 22 Νοέμβριος 2016 11:23:16
 17 Νοέμβριος 2016 09:41:18 ΟΙΚΟΝΟΜΙΑ Οι επιδοτούμενοι άνεργοι του ΟΑΕΔ δικαιούνται δώρο Χριστουγέννων από τον οργανισμό εφόσον έχουν επιδοτηθεί το διάστημα από 1 Μαΐου 2016 έως και 31 Δεκεμβρίου 2016. Το δώρο Χριστουγέννων ΟΑΕΔ 2016 αναμένεται και φέτος να δοθεί όπως κάθε χρόνο λίγο πριν ή μέσα στην εβδομάδα των εορτών. Ειδικότερα, ο ΟΑΕΔ όπως κάθε χρόνο παρέχει στους άνεργους που λαμβάνουν επίδομα ανεργίας, Δώρο Χριστουγέννων ίσο με το ποσό της τακτικής επιδότησης εάν έχουν πάρει επίδομα από 1 Μαΐου έως 31 Δεκεμβρίου 2015 και αναλογία σε όσους έχουν πάρει επιδότηση για μικρότερη διάρκεια ίση με 3 ημερομίσθια ανά μήνα επιδότησης. Το Δώρο Χριστουγέννων δίνεται στους δικαιούχους από τον ΟΑΕΔ, κάθε χρόνο λίγο πριν ή μέσα στην εβδομάδα των Χριστουγέννων. Το ποσό που δικαιούνται οι επιδοτούμενοι άνεργοι είναι ίσο με το επίδομα ανεργίας εφόσον έπαιρναν το βοήθημα από 1ης Μαΐου μέχρι 31 Δεκεμβρίου 2015. Εφόσον έπαιρναν επίδομα για διάστημα μικρότερο από το παραπάνω θα δικαιούνται οικονομική ενίσχυση ίση με τρία (3) ημερήσια επιδόματα ανεργίας για κάθε μήνα επιδότησης. δώρο Χριστουγέννων ΟΑΕΔ Has video: Exclude from popular: 0 Όλες οι ειδήσεις 17 Νοέμβριος 2016 09:41:18
 10 Νοέμβριος 2016 12:57:33 ΟΙΚΟΝΟΜΙΑ Δύο κατηγορίες ανέργων μπορούν να λάβουν επίδομα ανεργίας


text: από τον ΟΑΕΔ χωρίς να αποτελεί προϋπόθεση η απόλυση από τον εργοδότη. Τα βοηθήματα αυτά προβλέπονται με διαφορετικές προϋποθέσεις από αυτές της τακτικής επιδότησης που επιτρέπουν σε μερίδα ανέργων να λάβουν ένα ποσό για συγκεκριμένο όμως διάστημα που κρίνεται μικρό αφού αυτή την στιγμή ο μέσος χρόνος για να βρει δουλειά ένας άνεργος ανέρχεται σε περίπου εννέα μήνες Συγκεκριμένα τα επιδόματα αυτά που προβλέπει η νομοθεσία και χορηγεί ο ΟΑΕΔ αφορά δύο κατηγορίες ανέργων με την πρώτη να αφορά σε νέους από 20 έως 29 ετών και η δεύτερη να αφορά σε ανέργους που δεν πληρούν τα κριτήρια για το τακτικό επίδομα ανεργίας και παραμένουν εγγεγραμμένοι στα μητρώα του ΟΑΕΔ για περισσότερο από τρεις μήνες. Ειδικό επίδομα, δικαιούνται οι ασφαλισμένοι, εφόσον δεν συγκεντρώνουν προϋποθέσεις για λάβουν επίδομα ανεργίας, παραμένουν άνεργοι επί τρεις μήνες, έχουν πραγματοποιήσει στην ασφάλιση ανεργίας εξήντα (60) τουλάχιστον ημέρες εργασίας στο έτος που προηγείται της έναρξης του τριμήνου και δεν δικαιούνται εποχικό επίδομα που δικαιούνται συγκεκριμένες κατηγορίες εποχικών εργαζομένων (οικοδόμοι, λατόμοι, ασβεστοποιοί, μουσικοί, τραγουδιστές κ.λ.π) Να πραγματοποιήσει στην ασφάλιση ανεργίας εξήντα (60) τουλάχιστον ημέρες εργασίας στο έτος που προηγείται της έναρξης του τριμήνου Να μην υπάγονται στις κατηγορίες του άρθρου 22 του Ν. 1836/89 (οικοδόμοι, λατόμοι, ασβεστοποιοί, μουσικοί, τραγουδιστές κ.λ.π) Το ετήσιο καθαρό οικογενειακό εισόδημα του ασφαλισμένου να μην υπερβαίνει ένα συγκεκριμένο ποσό, (για το έτος 2016 το ποσό αυτό ανέρχεται στα 10.858,4 €) όπως αυτό αποδεικνύεται από έγγραφο της οικείας οικονομικής εφορίας. Το ποσό αυτό αυξάνεται κατά 293,47 € κάθε ημερολογιακό έτος. Οι ενδιαφερόμενοι υποβάλλουν τις αιτήσεις και τα απαραίτητα δικαιολογητικά με τους εξής τρόπους: αυτοπροσώπως στις αρμόδιες Υπηρεσίες του ΟΑΕΔ του τόπου κατοικίας τους ή της τελευταίας απασχόλησής τους, εφόσον η αίτηση υποβάλλεται ταυτόχρονα με την έκδοση του δελτίου ανεργίας. ηλεκτρονικά, μέσω του e-services. μέσω των ΚΕΠ Ο ασφαλισμένος μπορεί να λάβει το ειδικό βοήθημα μέχρι και τρεις φορές μέσα στο αυτό ημερολογιακό έτος. Στην περίπτωση που συγκεντρώνει τις προϋποθέσεις για την καταβολή του ειδικού βοηθήματος περισσότερες από μια φορά στο αυτό ημερολογιακό έτος, δεν απαιτείται η προϋπόθεση των εξήντα ημερομισθίων που απαιτείται μόνο για την πρώτη καταβολή του βοηθήματος. Επίσης ο ασφαλισμένος πρέπει να έχει τεθεί, σε όλο το καθοριζόμενο σ’ αυτές χρονικό διάστημα, στη διάθεση της αρμόδιας Υπηρεσίας Απασχόλησης του ΟΑΕΔ. Το ύψος του βοηθήματος είναι ίσο προς 15 βασικά επιδόματα ανεργίας δηλαδή 216 ευρώ Τα δικαιολογητικά που πρέπει να προσκομίσουν οι άνεργοι 1) Πρόσφατο Εκκαθαριστικό Εφορίας ή αντίγραφο φορολογικής δήλωσης . 2) Δελτίο ανεργίας σε ισχύ. 3) ΙΒΑΝ λογ/σμού ΕΤΕ στον οποίο ο ενδιαφερόμενος πρέπει να εμφανίζεται ως πρώτος δικαιούχος. Το επίδομα καταβάλλεται στους νέους και νέες ηλικίας από 20 - 29 ετών, εφ’ όσον είναι άνεργοι και παραμείνουν γραμμένοι στα μητρώα ανέργων για ένα χρόνο. Το επίδομα ανέρχεται σε 73,37 ΕΥΡΩ τον μήνα και καταβάλλεται για πέντε μήνες. - Προϋπόθεση αποτελεί να έχουν συμπληρώσει το 20ο έτος της ηλικίας τους ή να έχουν αποκτήσει πτυχίο ή να έχουν απολυθεί από το στρατό. - και επίσης μέσα σε τρεις μήνες από την συμπλήρωση του 20ου έτους της ηλικίας ή την απόκτηση πτυχίου


text:
ή την απόλυση από τον στρατό να έχουν κάνει αίτηση για την χορήγησή του. Ποια είναι τα απαιτούμενα δικαιολογητικά: 1. Αστυνομική ταυτότητα. 2. Βεβαίωση σχολής (απόκτηση πτυχίου ή διακοπή σπουδών με γνωστοποίηση της ακριβούς ημερομηνίας). 3. Απολυτήριο στρατού (για όσους απολύθηκαν από τον Στρατό ή βεβαίωση στρατιωτικής αρχής ότι έχουν απαλλαγεί νόμιμα από τις στρατιωτικές τους υποχρεώσεις. 4. Υπεύθυνη δήλωση του Ν. 1599/86 στην οποία θα δηλώνει ότι : Α) Δεν πραγματοποίησε περισσότερα από 80 ημερομίσθια σε συνεχή ή διαλείπουσα απασχόληση μετά την εγγραφή του στο ειδικό μητρώο ανέργων. Β) Δεν ασκεί ελεύθερο ή άλλο επάγγελμα, ούτε εργάζεται σε επιχείρηση του πατέρα, της μητέρας ή της (του) συζύγου. Γ) Δεν συνταξιοδοτείται και δεν έχει επιδοτηθεί για ανεργία Δ) Δεν απασχολείται σε γεωργικές, δασικές ή κτηνοτροφικές εργασίες. Στ) Εφόσον αναλάβει εργασία ή ασθενήσει ή συνταξιοδοτηθεί υποχρεούται να το γνωρίσει αμέσως στην αρμόδια Υπηρεσία. 5. ΙΒΑΝ λογ/σμού ΕΤΕ στον οποίο ο ενδιαφερόμενος πρέπει να εμφανίζεται ως πρώτος δικαιούχος. ΟΑΕΔ Επιδόματα Has video: Exclude from popular: 0 Όλες οι ειδήσεις 10 Νοέμβριος 2016 12:57:33
 10 Οκτώβριος 2016 10:27:43 ΟΙΚΟΝΟΜΙΑ Ξεκινά σήμερα η υποβολή αιτήσεων στον ΟΑΕΔ από τους δικαιούχους, για την καταβολή του ειδικού εποχικού βοηθήματος έτους 2016. Οι δικαιούχοι μπορούν να υποβάλουν τις αιτήσεις τους ηλεκτρονικά, είτε στα Κέντρα Προώθησης Απασχόλησης (ΚΠΑ2) του ΟΑΕΔ, είτε μέσω οποιουδήποτε άλλου χώρου ηλεκτρονικής πρόσβασης, είτε μέσω των Κέντρων Εξυπηρέτησης Πολιτών (ΚΕΠ) . Η διαδικασία θα ολοκληρωθεί την 30η Νοεμβρίου 2015 και ώρα 15:00, για όσους υποβάλουν αίτηση μέσω των ΚΠΑ 2 και των ΚΕΠ και ώρα 23:59 για όσους υποβάλουν αίτηση με ηλεκτρονικό τρόπο. Η δε παραλαβή των δικαιολογητικών θα ολοκληρωθεί την επομένη μέρα (1/12/2016 Δικαιούχοι του βοηθήματος είναι εργαζόμενοι των παρακάτω κατηγοριών: Οικοδόμοι, λατόμοι, ασβεστοποιοί, πλινθοποιοί, αγγειοπλάστες, δασεργάτες, ρητινοσυλλέκτες, καπνεργάτες, μουσικοί μέλη των οικείων επαγγελματικών σωματείων, υποδηματεργάτες, μισθωτοί ναυπηγοεπισκευαστικής ζώνης, χειριστές εκσκαπτικών – ανυψωτικών – οδοποιητικών – γεωτρητικών μηχανημάτων, ηθοποιοί, τεχνικοί κινηματογράφου και τηλεόρασης, ταξιθέτες θεάτρου – κινηματογράφου, χειριστές και βοηθοί χειριστών κινηματογράφου, ελεγκτές κινηματογράφου και θεάτρου, ταμίες κινηματογράφου και θεάτρου, μισθωτοί τουριστικού και επισιτιστικού κλάδου και σμυριδεργάτες. Τα δικαιολογητικά που αφορούν στις ημέρες ασφάλισης, στο εισόδημα και, για τους πολίτες τρίτων χωρών, στην άδεια διαμονής, αναζητούνται αυτεπάγγελτα από τον ΟΑΕΔ μέσω των Πληροφοριακών Συστημάτων του ΙΚΑ-ΕΤΑΜ, της Γ.Γ.Π.Σ. και του Υπουργείου Εσωτερικών, αντίστοιχα. Με εξαίρεση τους απασχολούμενους στον οικοδομικό κλάδο, οι λοιπές κατηγορίες δεν δικαιούνται το ειδικό εποχικό βοήθημα εάν πληρούν τις προϋποθέσεις τακτικής επιδότησης. Πληροφορίες σχετικά με τους όρους, τις προϋποθέσεις, το ύψος του βοηθήματος και τα δικαιολογητικά, οι δικαιούχοι μπορούν να λάβουν από το διαδικτυακό τόπο του Οργανισμού, www.oaed.gr ΟΑΕΔ αιτήσεις για επίδομα δικαιούχοι Has video: Exclude from popular: 0 Όλες οι ειδήσεις 10 Οκτώβριος 2016 10:27:43
 Απολύθηκε ενώ ήταν έγκυος και δεν μπορούσε να πάρει επίδομα ανεργίας!
 16 Ιούνιος 2015 12:56:45 ΕΛΛAΔΑ Η παρέμβαση του Συνηγόρου του Πολίτη χρειάστηκε για να λάβει το επίδομα ανεργίας του ΟΑΕΔ έγκυος που απολύθηκε παράνομα. Η έγκυος προσέφυγε στον ΟΑΕΔ, προκειμένου να λάβει επίδομα ανεργίας και ο Οργανισμός απέρριψε το αίτημά της, με την αιτιολογία ότι η απόλυσή της ήταν άκυρη, λόγω του γεγονότος


text:
της εγκυμοσύνης της. Έτσι, χρειάστηκε η παρέμβαση του Συνηγόρου του Πολίτη, στον οποίο προσέφυγε η απολυμένη, για να κάνει δεκτό το ΔΣ του ΟΑΕΔ το αίτημά της και υιοθετώντας τις θέσεις της ανεξάρτητης αρχής. Όπως επισημαίνει η αρχή, σύμφωνα με τη νομοθεσία απαγορεύεται και είναι απόλυτα άκυρη η καταγγελία της σύμβασης ή σχέσης εργασίας εργαζόμενης από τον εργοδότη της, τόσο κατά τη διάρκεια της εγκυμοσύνης της όσο και για το χρονικό διάστημα 18 μηνών μετά τον τοκετό, εκτός εάν υπάρχει σπουδαίος λόγος για καταγγελία. Ο Συνήγορος, με έγγραφό του προς το ΔΣ του ΟΑΕΔ (δεδομένου ότι είχε λάβει και άλλες αναφορές παρομοίου περιεχομένου) τόνισε ότι ο εργοδότης δεν μπορεί να απολύσει εργαζόμενη κατά τη διάρκεια της εγκυμοσύνης της και για 18 μήνες μετά τον τοκετό, εκτός βέβαια από την περίπτωση που επικαλεστεί σπουδαίο λόγο. Κατά συνέπεια, η απόλυση εντός 18μήνου δεν είναι αυτοδίκαια άκυρη, επειδή μπορεί να συντρέχει σπουδαίος λόγος για την απόλυση. Η έννοια του σπουδαίου λόγου συνιστά έννοια νομική, που ελέγχεται από τα δικαστήρια αποκλειστικά και μόνο. Τυχόν δε υποκατάσταση της θέσης των δικαστηρίων ως προς το ζήτημα αυτό από τον ΟΑΕΔ θα συνιστούσε απαγορευμένη κρίση, καθ ́ υπέρβαση της αρχής της διάκρισης των λειτουργιών όπως αυτή υπαγορεύεται από τη διάταξη του άρθρου 26 του Συντάγματος. Σε κάθε περίπτωση, ο Συνήγορος υπενθύμισε την με αριθμ.40307/30-7-1986 εγκύκλιο του ΟΑΕΔ, έχει οριστεί ρητά ότι δικαιούνται επιδόματος ανεργίας οι απολυόμενες κατά παράβαση των διατάξεων της προστασίας της μητρότητας. Μετά από περίπου ένα έτος το ΔΣ του ΟΑΕΔ, εξέδωσε την υπ' αριθμ. 15/24.03.2015 απόφασή του με την οποία έκανε δεκτές τις θέσεις του Συνηγόρου του Πολίτη και δικαίωσε την εργαζομένη, ενώ αποφάσισε και τη συνέχιση της εφαρμογής της απόφασης με την έκδοση εγκυκλίου για ανάλογες περιπτώσεις. έγκυος απόλυση ΟΑΕΔ Ανεργία Συνήγορος του Πολίτη Has video: Όλες οι ειδήσεις 16 Ιούνιος 2015 12:56:45
 Μόλις 1 στους 10 ανέργους παίρνει επίδομα από τον ΟΑΕΔ
 02 Ιούνιος 2015 15:35:31 ΕΛΛAΔΑ Σε 988.582 άτομα ανήλθε το σύνολο των εγγεγραμμένων ανέργων τον Απρίλιο του 2015, ελαφρώς αυξημένο κατά 4.536 άτομα σε σχέση με την αντίστοιχη περίοδο πέρυσι. Αντίθετα μειωμένο κατά 68.768 άτομα εμφανίζεται το σύνολο των ανέργων σε σχέση με τον Μάρτιο του 2015, θετική μεταβολή που οφείλεται κυρίως στην έναρξη της τουριστικής περιόδου. Σύμφωνα με τα στατιστικά στοιχεία του ΟΑΕΔ, από τα 988.582 άτομα μακροχρόνια άνεργοι είναι το 55.02% των εγγεγραμμένων στα μητρώα. Οι άνδρες άνεργοι ανέρχονται σε 334.918 (ποσοστό 39,86%) και οι γυναίκες ανέρχονται σε 505.298 (ποσοστό 60,14%). Το σύνολο των επιδοτούμενων ανέργων για τον μήνα Απρίλιο 2015 (αφορά τον αριθμό των δικαιούχων που πληρώθηκαν εντός του αντίστοιχου μήνα) ανέρχεται σε 104.888 άτομα, από τα οποία οι 90.314 (ποσοστό 86,11%) είναι κοινοί και λοιπές κατηγορίες επιδοτουμένων και οι 14.574 (ποσοστό 13,89%) είναι εποχικοί τουριστικών επαγγελμάτων. Οι άνδρες ανέρχονται σε 53.498 (ποσοστό 51,00%) και οι γυναίκες σε 51.390 (ποσοστό 49,00%). Από το σύνολο των επιδοτουμένων ανέργων 81.368 (ποσοστό 77,58%) είναι κοινοί, 4.917 (ποσοστό 4,69%) είναι οικοδόμοι, 14.574 (ποσοστό 13,89%) είναι εποχικοί τουριστικών επαγγελμάτων, 3.755 (ποσοστό 3,58%) είναι εποχικοί λοιποί (αγροτικά), 138 (ποσοστό 0,13%) είναι εκπαιδευτικοί, και


text:
136 (ποσοστό 0,13%) είναι λοιποί. Ανεργία Απρίλιος ΟΑΕΔ Has video: Όλες οι ειδήσεις 02 Ιούνιος 2015 15:35:31
 ΟΑΕΔ: Αυξήθηκαν οι εγγεγραμμένοι άνεργοι - μειώθηκαν οι επιδοτούμενοι
 05 Μάρτιος 2015 10:46:55 RSS - Επικαιρότητα - Τα Νέα Οnline
 Σε 1.065.758 άτομα ανήλθαν τον Ιανουάριο οι εγγεγραμμένοι άνεργοι στα μητρώα του Οργανισμού Απασχόλησης Εργατικού Δυναμικού (ΟΑΕΔ), ενώ ο αριθμός...
 Όλες οι ειδήσεις 05 Μάρτιος 2015 10:46:55
 27 Οκτώβριος 2014 11:54:48 Ελλάδα | Κατηγορία | Ελευθεροτυπία
 Εως 31/10 μπορούν οι ενδιαφερόμενοι να υποβάλουν αίτηση για το voucher του ΟΑΕΔ στην ειδική ιστοσ...
 Όλες οι ειδήσεις 27 Οκτώβριος 2014 11:54:48


text:
Ομοσπονδία Υπαλλήλων Ο.Α.Ε.Δ - ΚΑΤΩ ΤΑ ΧΕΡΙΑ ΑΠΟ ΤΟΥΣ ΠΟΡΟΥΣ ΤΟΥ ΟΑΕΔ- ΠΟΥ ΠΑΕΙ Ο ΟΑΕΔ
 ΚΑΤΩ ΤΑ ΧΕΡΙΑ ΑΠΟ ΤΟΥΣ ΠΟΡΟΥΣ ΤΟΥ ΟΑΕΔ- ΠΟΥ ΠΑΕΙ Ο ΟΑΕΔ
 Που πάει ο ΟΑΕΔ?
 Η ειλημμένη απόφαση για μείωση 5 μονάδων στο διάστημα 2020-2023 από τον ΟΑΕΔ, δεν διαψεύδεται λοιπόν. Αν ισχύσει αυτό, από το 6.96, που είναι σήμερα οι εισφορές πάμε στο 1.96, που σημαίνει συρρίκνωση του ΟΑΕΔ με ότι αυτό συνεπάγεται για την κοινωνία και την προστασία των αδύναμων κοινωνικών ομάδων.
 Να τονίσουμε ότι από τα 2,2 δις ευρώ εισφορές που εισπράττει σήμερα ετησίως ο ΟΑΕΔ, περίπου το 1,5 δις πηγαίνει στα επιδόματα ανεργίας και στα λοιπά πάγια έξοδα του Οργανισμού. Να σημειώσουμε, επίσης, ότι οφείλονται στον ΟΑΕΔ από εισφορές εργαζόμενων και εργοδοτών που έχουν εισπραχθεί από τον ΕΦΚΑ πάνω από 10 δις ευρώ....
 Με όλα αυτά τα έσοδα από τις εισφορές εργαζομένων και εργοδοτών ο ΟΑΕΔ χρηματοδοτούσε έμμεσα τον κρατικό προϋπολογισμό. Άρα, η απάντηση του Διοικητή ότι το όποιο κενό στον ΟΑΕΔ θα καλυφθεί από τον κρατικό προϋπολογισμό, αποτελεί απλά μια υποσχετική επιταγή, η οποία θα εξαργυρώνεται κατά το δοκούν. Όλοι γνωρίζουμε ότι χωρίς θεσμοθετημένους πόρους δεν υπάρχουν παροχές.
 Είναι προφανές ότι μια μείωση της τάξεως του 80% στους πόρους του ΟΑΕΔ θα σημαίνει συρρίκνωση του Οργανισμού και άρα συρρίκνωση/περικοπή των παροχών που χορηγεί στους δικαιούχους του. Μια τέτοια μείωση μπορεί να σημαίνει το τέλος των προγραμμάτων απασχόλησης και κατάρτισης, μπορεί να σημαίνει το τέλος της ασφαλιστικής κάλυψης των εργαζομένων για τον κίνδυνο της ανεργίας και άρα το τέλος των επιδομάτων ανεργίας, μπορεί να σημαίνει το τέλος των ΒΝΣ ΟΑΕΔ, μπορεί να σημαίνει αδυναμία περαίωσης στεγαστικών εκκρεμοτήτων και οριστικό τέλος στη στεγαστική πολιτική.
 Διεκδικούμε την αξιοποίηση όλων των διαθέσιμων κεφαλαίων του Οργανισμού υπέρ των ανέργων και των δικαιούχων των παροχών.
 Διαμηνύουμε ότι ως εργαζόμενοι δεν θα δεχτούμε καμία μείωση των εισφορών υπέρ ΟΑΕΔ, καμιά μείωση των πόρων του ΟΑΕΔ, καμιά κατάργηση των σκοπών του. Δεν θα δεχτούμε άλλο ξήλωμα στο «πουλόβερ» της κοινωνικής προστασίας των ευάλωτων κοινωνικών ομάδων.
 Ζητάμε συνάντηση άμεσα με τον Υπουργό Εργασίας, προκειμένου να μας εξηγήσει πως ακριβώς εννοεί την μείωση των εισφορών.
 Καλούμε το Διοικητή να ασχοληθεί με την αξιοποίηση των διαθέσιμων πόρων και να αγωνιστεί για τη διατήρησή τους. Οργανισμός χωρίς πόρους είναι οργανισμός χωρίς προοπτικές.
 Καλούμε τέλος όλα τα συνδικάτα του ΟΑΕΔ να είναι σε ετοιμότητα, καλούμε τους κοινωνικούς εταίρους να αντιδράσουν.


text:
ΟΑΕΔ Κοινωνικός Τουρισμός: Δείτε τα προσωρινά αποτελέσματα - RP.news
 Αρχική / Ελλάδα / ΟΑΕΔ Κοινωνικός Τουρισμός: Δείτε τα προσωρινά αποτελέσματα
 ΟΑΕΔ Κοινωνικός Τουρισμός: Δείτε τα προσωρινά αποτελέσματα
 17/07/2019Ελλάδα
 Ανακοινώθηκαν την Τρίτη 16/7 τα προσωρινά αποτελέσματα του ΟΑΕΔ για το πρόγραμμα κοινωνικός τουρισμός.
 Οι προσωρινοί πίνακες Δικαιούχων και Παρόχων Τουριστικών Καταλυμάτων και Αποκλειομένων για το πρόγραμμα του ΟΑΕΔ κοινωνικός τουρισμός αναρτήθηκαν στην ιστοσελίδα του ΟΑΕΔ www.oaed.gr.
 Αποκλεισμένοι Πάροχοι
 Μη Επιλεγμένοι
 Tags : ΚΟΙΝΩΝΙΚΟΣ ΤΟΥΡΙΣΜΟΣ 2019 ΚΟΙΝΩΝΙΚΟΣ ΤΟΥΡΙΣΜΟΣ ΑΠΟΤΕΛΕΣΜΑΤΑ ΟΑΕΔ ΟΑΕΔ ΚΟΙΝΩΝΙΚΟΣ ΤΟΥΡΙΣΜΟΣ ΟΑΕΔ ΚΟΙΝΩΝΙΚΟΣ ΤΟΥΡΙΣΜΟΣ 2019


text:
ΕΝΑ BLOG ΓΙΑ ΤΟΝ ΟΑΕΔ: Ανακοίνωση σχετικά με δημοσίευμα εφημερίδας
 Ανακοίνωση σχετικά με δημοσίευμα εφημερίδας
 Αρ. Πρωτ. 113 / 14-8-2014
 Θέμα: «Απάντηση σε δημοσίευμα εφημερίδας»
 ΟΤΑΝ Η ΕΡΓΑΣΙΑ ΠΑΥΕΙ ΝΑ ΕΙΝΑΙ ΔΙΚΑΙΩΜΑ ΟΙ ΔΗΜΟΣΙΕΣ ΥΠΗΡΕΣΙΕΣ ΑΠΑΣΧΟΛΗΣΗΣ ΕΚΧΩΡΟΥΝΤΑΙ ΣΕ ΙΔΙΩΤΕΣ
 Με αφορμή δημοσίευμα εφημερίδας ότι δήθεν προτείνεται από την Τρόικα «σπάσιμο» του ΟΑΕΔ σε 2 τμήματα και πώλησης του ενός από αυτά σε ιδιωτικές εταιρίες έχουμε να αναφέρουμε τα εξής:
 Καλούμε το Διοικητή του ΟΑΕΔ να σταματήσει να νίπτει τα χείρας του και να μας πει τι σχεδιάζεται για το μέλλον του Οργανισμού σε οποιοδήποτε κυβερνητικό (ή μη) επίπεδο και ποιες είναι οι προτάσεις που κάνουν οι ομάδες εργασίας στα πλαίσια της αναδιοργάνωσης (reengineering) του Οργανισμού.
 Καλούμε τον Υπουργό Εργασίας να σταματήσει να πειραματίζεται και να δώσει στη δημοσιότητα τα στοιχεία κόστους-οφέλους που αφορούν τη μέχρι τώρα σύμπραξη-συνεργασία με ιδιώτες στο τομέα της εργασίας και τα οποία γνωρίζουμε ότι είναι σαφώς εις βάρος των ανέργων!
 Καλούμε τη κυβέρνηση να σταματήσει την υποταγμένη στο μεγάλο κεφάλαιο, στην τρόικα και στους τοκογλύφους πολιτική και να λάβει πραγματικά μέτρα στήριξης των ανέργων μέσα από δράσεις που έχουμε ήδη προτείνει περισσότερες από μία φορές όπως:
 · Να αποδοθούν άμεσα στον ΟΑΕΔ οι εισφορές που παρανόμωςπαρακρατούνται από το ΙΚΑ και μέχρι σήμερα ανέρχονται περίπου στα 8 Δις Ευρώ.
 · Να αποδίδονται εφεξής απευθείας στον ΟΑΕΔ και στο σύνολό τους οι εισφορές που παρακρατούνται υπέρ του οργανισμού (περιλαμβάνοντας και τις εισφορές προς τους συγχωνευθέντες οργανισμούς ΟΕΚ, ΟΕΕ) όπως γίνεται με την άμεση απόδοση των εισφορών των επικουρικών ταμείων χωρίς τη μεσολάβηση του ΙΚΑ (το οποίο σήμερα παρακρατεί 30% των εισφορών αυτών για τον «κόπο» του).
 · Να σταματήσει η αποστελέχωση του ΟΑΕΔ από έμπειρα και ικανά στελέχη. Με το ποσοστό της ανεργίας στο 27% δεν περισσεύει κανένας υπάλληλος στον οργανισμό για να μπορέσει ο ΟΑΕΔ να ασκήσει πολιτική απασχόλησης αλλά και κοινωνική πολιτική σαν ο μοναδικός φορέας κοινωνικής πολιτικής που υπάρχει σήμερα στη χώρα!
 Τέλος υπενθυμίζουμε ότι το υπάρχον στελεχιακό δυναμικό του οργανισμού έχει εκπαιδευτεί πολλάκις στις ενεργητικές πολιτικές απασχόλησης για την εξατομικευμένη προσέγγιση ανέργων και την αναζήτηση των κατάλληλων θέσεων εργασίας για τον καθένα από αυτούς, σε τεχνικές συμβουλευτικής για τον επαγγελματικό προσανατολισμό των ανέργων και διαθέτει τεράστια εμπειρία που μπορεί με τον κατάλληλο σχεδιασμό να συμβάλει καθοριστικά στη μείωση της ανεργίας χωρίς επιπλέον κόστος για τον Έλληνα φορολογούμενο και χωρίς μεσάζοντες! Δεν κατανοούμε (και το έχουμε επισημάνει πολλές φορές) την πρεμούρα της εκχώρησης των προγραμμάτων απασχόλησης στους ιδιώτες αυξάνοντας το κόστος κατά τα τεράστια κέρδη που θα εκχωρηθούν στα ολιγοπώλια που δημιουργούνται! Έχουμε επισημάνει και το τονίζουμε ξανά ότι η εργασία αποτελεί δικαίωμα συνταγματικά κατοχυρωμένο και παράλληλα υποχρέωση της πολιτείας.
 Καλούμε λοιπόν τη κυβέρνηση να μη πράξει το τελευταίο μοιραίο ολίσθημα και να μετατρέψει το δικαίωμα αυτό σε εμπόρευμα! Οι μεσάζοντες που πάνε να δημιουργήσουν και να στηρίξουν, αυτή τη φορά δεν θα πουλάνε σακιά με πατάτες, αλλά θα πουλάνε και θα αγοράζουν το εργατικό δυναμικό της χώρας, το μέλλον της χώρας...
 Καταλήγοντας ζητούμε από την κυβέρνηση και την πολιτική ηγεσία του Υπουργείου Εργασίας να